Vesti online / Vesti / Srbija / Peti dan blokade pruge Beograd-Niš\nRadnici Građevinsko-industrijskog kombinata "1.maj" iz Lapova, koji su četvrtu noć proveli na šinama blokirajući prugu Beograd-Niš u mestu Lapovo-varos, neće se skloniti sve dok ne dobiju 11 minimalnih plata, izjavio je sekretar Samostalnog sindikata Nebojša Stanković.\nRadnici ''1.maja'' ne žele da odustanu od svojih zahteva\nPrema njegovim rečima, sa radnicima u protekla 24 sata niko nije kontaktirao, i oni neće odustati od blokade međunarodne pruge na Korodiru 10, iako su neki počeli da se razboljevaju zbog hladnog vremena kojem su izloženi od ponedeljka, kada su počeli blokadu.\n"Nećemo se odavde pomerati, jer mi moramo od nečega da živimo. Ako smo građani drugog reda u ovoj zemlji, neka nam ta i javno kažu, pa ćemo se skloniti sa šina", kazao je Stanković.\nOn je naveo da radnici, pored 11 minamlnih plata, traže i uplatu zaostalih doprinosa za penziono i zdravstveno osigranje.\nStanković je ponovio da je za ispunjenje radničkih zahtevi potrebno 78 miliona dinara, od čega 35 miliona za isplatu minimalnih plata, a ostalo za poreze i doprinose za penziono i zdravstveno osiguranje.\nPrema njegovim rečima, Kombinat "1.maj" ne radi od decembra prošle godine, kada je odlukom vlasnika, od 254 radnika 150 poslato na plaćeno odsustvo, uz obrazloženje da nema posla.\nGrađevinsko-industrijski kombinat "1. maj", koji je pre tri godine za 82 miliona dinara kupila novosadska firma "Autovojvodina", u svom posedu ima upravnu zgradu, betonjerke i dvadesetak hektara zemljišta duž autoputa Beograd-Niš.


Gaši: Budžetska davanja sigurna do marta 2020. - Radio Kontakt Plus\n10:21, 14.12.2019Izvor: RTK2\nIz Ministarstva finasija ističu da su budžetska davanja sigurna do kraja marta, dok poznavaoci prilika navode da bi prva stvar novih institucija trebalo da bude usvajanje budžeta.\nIako je Ministarstvo finasija na vreme izradilo predlog budžeta za narednu godinu u iznosu od 2 milijarde 467 milona evra, zbog ostavke Ramuša Haradinaja, a potom i prevremenih parlamentarnih izbora, nacrt zakona se nije našao pred poslanicima Skupštine Kosova.\nRok do kada bi poslanici Skupštine Kosova trebalo da usvoje budžet je 31.decembar, što je malo verovatno, uzimajući u obzir da je konstitutivna sednica Skupštine zakazana za 26. decembar, a nova Vlada Kosova još uvek nije izabrana.\nIpak, sve ovo neće ugroziti bužetske izdatke u prva tri meseca naredne godine.\n“Ako nema budžeta onda se koristi jedna dvanestina budžeta iz prošle godine za naredna tri meseca, od januara do marta. Međutim, ako do 31. marta ne bude izglasan budžet, onda se prestaje sa svim plaćanjima, onda ide sve u blokadu, osim plaćanja prema inostranstvu”, rekao je zamenik ministra finansija u ostavci Fatmir Gaši.\nGaši,međutim, ne veruje da bi moglo doći do ovog scenarija i ističe da bi nove institucije odmah po formiranju trebalo da usvoje bužet za narednu godinu.\nIstovremeno, finansijski stručnjaci ističu da kašnjenja u usvajanju budžeta nisu dobra za ekonomiju, dok analitičari tvrde da je to pokazatelj početka institucionalne krize.\n“Ako se do januara formira vlada, rešiće se pitanje budžeta. Nema drugog načina, jer budžet treba da se usvoji što pre. Postoji jedan problem da li će vlada uspeti da brzo pripremi nacrt budžeta za usvajanje. Ako se desi da se budžet ne usvoji do marta 2020. godine onda neće biti plata za službenike”, rekao je analitičar Bljerim Burjani.\nBudžet za 2019. godinu odobren je u februaru ove godine, a predstavnici stranaka koje su pobedile na izborima 6. oktobra, Pokret Samoopredeljenje i Demokratski savez Kosova, najavile su da će pregledati projekcije budžeta za 2020. godinu u okviru srednjoročnog okvira rashoda koje je napravila odlazeća kosovska vlada.


PočetnaVestiBiznis ITIT TržišteNokia u pripremi ima dva 5G telefona\n10.06.2019 13:50 | 0 Biznis IT\nFinski brend navodno cilja kasno treće ili rano četvrto tromesečje za onjavu 5G flegšipa sa Snapdragon 855 procesorom. Ovo se manje-više slaže i sa glasinama od pre nekoliko meseci, s tim što se tada sugerisalo na avgustovsku objavu.\nPogledajte još: Nokia 2.2 ozvaničen: Helio A22 čip, Android One\nMožda i zanimljiviji deo najnovijeg izveštaja se odnosi na na takozvani "5G value flagship" telefon. Očekuje da će i telefoni iz srednjeg segmenta u nekom trenutku početi da implementiraju 5G konekciju. Nokia želi da bude pionir na ovom polju, a kompanija možda priprema model sa misterioznim Snapdragon 7kk čipsetom i 5G podrškom.


Nastupom Solomona završen Egzit, Dejvid Geta opet oduševio - biznis24.rs\nNastupom Solomona završen Egzit, Dejvid Geta opet oduševio\nČetvrto veče festivala obeležili su nastupi Darka Rundeka, Masima Savića, Lajbaha, jednog od najvećih svetski di-džejeva Dejvida Gete, ali i mnogih drugih domaćih, regionalnih i svetskih muzičkih zvezda.\n“Prošle godine, za vreme lokdauna, pokušao sam da svoje vreme učinim produktivnim, ja sam hiperaktivna osoba. Uradio sam dve stvari – bavio sam se humanitarnim radom tokom pandemije, pokušao sam da pomognem ljudima kojima je trebala pomoć. Sakupili smo prilično mnogo novca, kako bismo pomogli deci i ljudima kojima je trebala pomoć, za vreme pandemije. Takođe, po prvi put u 20 godina nisam putovao toliko, pa sam napravio mnogo muzike”, rekao je Geta.\nSjajnu atmosferu napravio je upravo Dejvid Geta, koji se posle godinu dana pauze vratio na muzičku scenu, i nastupom još jednom oduševio publiku.\nNastupom Solomona, koji je trajao do jutarnjih časova, završen je ovogodišnji festival, a Egzit je ispisao još jednu stranicu svoje, ali i globalne muzičke istorije.\nČetvrto · Darka · Dejvida · didžejeva · domaćih · drugih · Festivala · Gete · godine · jednog · Lajbaha · lokdauna · Masima · mnogih · muzičkih · nastupi · obeležili · pokušao · prošle · regionalnih · Rundeka · Savića · Svetski · svetskih · svoje · veče · vreme · zvezda · najvećih\nBudite “majstor” za Messenger: Pročitajte poruku a da ...\nMUP Novi Sad: Krivične prijave za nelegalnu prodaju i držanje droge\nLeksikon poslovne žene: Milica Kuzmanov, marketing menadžerka, S ...\nNokia predstavila XR20, novi robusni telefon sa “doživotnom ...


Sirija nakon odlaska američkih trupa | Global Defence\nOklopna vozila iz sastava američkih marinaca kod mesta Tel Bajdar u provinciji Hasaka na severoistoku Sirije (foto: AFP)\n04/01/2019 Saša Radomirović 0\nIznenada 19. decembra predsednik SAD Donald Tramp objavio je da će u narednom periodu povući američku vojsku iz Sirije. Ova odluka pravdana je činjenicom da je Islamska država (u daljem tekstu: ID) u toj zemlji potpuno poražena i da je ostvarena misija zbog koje su SAD zajedno sa svojim saveznicima 2014. godine pokrenule vazdušnu operaciju “Inherent Resolve”.\nJoš pod mandatom predsednika Baraka Obame, mali broj specijalnih snaga ušao je u jesen 2015. godine na teritoriju Sirije, zvanično u cilju savetovanja i obuke Kurda koji su se borili protiv ID. Kako je sve više postajalo očiglednije da naoružavanje takozvanih umerenih pobunjenika ne donosi rezultate, tako su se SAD sve više okretala Kurdima, koji su od starta pokazali daleko veću spremnost i sposobnost da se sukobe sa ID.\nUprkos tome što je ranije u više navrata Tramp nagoveštavao da bi moglo doći do povlačenja, njegova odluka ostavila je mnoge zatečene, uključujući vojni i obaveštajni aparat, odnosno njegove najbliže saradnike. Njegova proklamacija dovela je dva dana kasnije do podnošenja ostavke sekretara za odbranu James Mattis-a, koji se sa svoje funkcije povukao dva meseca ranije nego što je planirano. Pored Mattis-a svoju funkciju napustio je i Brett McGurk, Trampov specijalni izaslanik za globalnu borbu protiv ID.\nAmerički vojnik pored oklopnog vozila u blizini Manbiža (foto: US Army)\nU Siriji je prema zvaničnim procenama raspoređeno oko 2000 vojnika, a neki podaci ukazuju da je ta brojka veća i da se kreće do blizu 4000. Tokom četvorogodišnje kampanje glavni fokus delovanja bila je borba protiv ID, kako kroz vazdušne, tako i kroz kopnene operacije. Akcije na terenu sprovodile su se kroz pomaganje Sirijskih demokratskih snaga (u daljem tekstu: SDF), koalicije većinski sastavljene od Kurda, odnosno grupe poznate kao Narodne zaštitne jedinice (u daljem tekstu: YPG).\nZbog njihove sprege sa Radničkom partijom Kurdistana (u daljem tekstu: PKK) u Turskoj, vlasti u Ankari vide YPG kao terorističku organizaciju, koja bi u najmanju ruku trebala da se iskoreni duž granice sa Sirijom. Američko pomaganje YPG bila je jedna od kjučnih tačaka sporenja SAD sa Turskom od početka operacije “Inherent Resolve”.\nAmeričko unapređenje odnosa sa Turskom na račun Kurda\nTrampova odluka o povlačenju usledila je svega dva dana nakon što je turski predsednik Redžep Tajip Erdogan obznanio da će Oružane snage Turske zajedno sa svojim proksi saveznicima pokrenuti treću po redu ofanzivu protiv Kurda. Ovoga puta, ona je planirana da se izvrši u regionu Manbiža.\nAmeričke snage već neko vreme svakodnevno vrše patroliranje duž linije razgraničenja između oblasti koju kontrolišu Kurdi i teritorije na kojoj se nalaze pobunjeničke grupe podržane od strane Turske. Pored toga, u toku je bila i izgradnja velike osmatračnice. Ona bi prema rečima Američkog departmana za odbranu trebala da služi za sprečavanje infiltriranja militanata ID na severu Sirije, kao i njihov ulazak na teritoriju Turske.\nTramp je Erdogana telefonskim putem obavestio da će u narednih 60-100 dana SAD povući svoje vojnike iz Sirije. Uprkos svakodnevnim fotografijama i informacijama koje ukazuju na gomilanje teške tehnike u Siriji, postoje određeni nagoveštaji da bi moglo doći do odlaganja turske operacije u Manbižu, nakon Trampove najave o povlačenju.\nKonvoj američkih oklopnih vozila u selu Jalani kod Manbiža (foto:AFP)\nPočetak ofanzive dodatno je zakomplikovala odluka zvanične vlade u Damasku da Sirijsku arapsku armiju (u daljem tekstu: SAA) pošalje u Manbiž. Jedinice SAA došle na periferiju ove enklave na poziv Kurda, nakon što ih je zatekla informacija o američkom povlačenju. U momentu pisanja ovog teksta, određene snage SAA raspoređene su u Manbižu, dok se SDF povlači preko Eufrata. Zvanični Damask nije se obazirao na činjenicu da su američke snage i dalje na tom delu teritorije, a kao što se može primetiti, ni reakcija od strane Vašingtona do sada nije bilo.\nSAD ne žele da ulaze u direktan sukob sa Turskom za račun Kurda\nOčigledno da je kurdski poziv da vojska SAA uđe u Manbiž bio očajnički potez u nadi da se po svaku cenu ostane na tom delu teritorije na koju pretenduje Turska. Kurdi poučeni lekcijom iz Afrina, ovoga puta nisu želeli da naprave istu grešku. Iako su i u Afrinu jedinice YPG pozvale provladine snage u pomoć, taj poziv usledio je u momentu kada je bilo teško bilo šta promeniti. Vojnički poraz Kurda u Afrinu došao je tada bez svake sumnje kao rezultat prećutne saglasnosti SAD i Rusije za tursku ofanzivu.\nSličan scenario je i ovoga puta na vidiku. Očigledna je činjenica da SAD ne žele da ulaze u direktan sukob sa Turskom za račun Kurda. Anakar i Vašington su svesni da bi eventualni sukob mogao da ima nemerljive posledice na međunarodnom planu, koji bi ujedno uzdrmao i sam NATO savez.\nPredsednik Tramp u poslednje vreme pokušava da obnovi poljuljane odnose sa Turskom, drugoj po veličini armijom unutar NATO saveza i velikim igračem na Bliskom istoku. Čini se da je zamajac u popravljanju odnosa usledio nakon ubistva saudijskog novinara Džamala Kašogija u saudijskom konzulatu u Istanbulu.\nSAD spremne da Turskoj prepuste značajni deo Sirije u cilju uspostavljanja što boljih odnosa\nVrhunac u otapanju odnosa bio je odobravanje prodaje protivvazdušnih raketnih sistema Patriot od strane američkog State Departmenta. Reč je o ugovoru vrednom 3,5 milijardi dolara koji obuhvata prodaju četiri radara AN/MPQ-65, 20 lansirnih stanica M903, četiri kontrolne stanice, 80 raketa MIM-104E i 60 raketa PAC-3 MSE(Missile Segment Enhancement).\nOvakva američka odluka dolazi u momentu kada je Turska na pragu potpisivanja ugovora sa Rusijom o nabavci savremenog protivvazdušnog sistema S-400. SAD veruju da Turska neće kupiti oba sistema, pa je ovaj potez načinjen u nadi da bi se Ankara mogla predomisliti da umesto S-400 nabavi Patriote.\nUzimajući sve to u obzir, sve ide u prilog tome da su SAD spremne da Turskoj prepuste značajni deo Sirije u cilju uspostavljanja što boljih odnosa najpre na ekonomskom i vojnom planu. Predsednik Erdogan ima priliku da u narednom periodu na račun povlačenja američkih jedinica zauzme veliki deo teritorije istočno od Eufrata, koji je ujedno bogat naftom.\nOvakva prilika za Erdogana nosi jednako i veliki rizik. Zauzimanje ovako velike teritorije, trenutno pod kontrolom Kurda, može dovesti u pitanje mogućnost kontrolisanja. SAD su itekako svesne činjenice da je sa svega 2000 vojnika teško na duže staze efikasno kontrolisati. Otuda je to možda jedan od razloga za povlačenje.\nSudbina baze Al Tanf\nPostavlja se pitanje kakva je sudbina američke baze Al Tanf u provinciji Homs, smeštenoj 24 km zapadno od istoimenog pograničnog prelaza sa Irakom. Reč je o bazi koja je uspostavljena početkom 2016. godine u cilju treniranja pobunjeničke grupe Žeiš Maghvir al Tavra za obračune sa ID. Prema zvaničnim izjavama SAD, ova grupa koja kontroliše 55 km oblasti oko američke baze, isključivo je fokusirana na borbu protiv ID, a ne protiv SAA i njenih milicija.\nAmerička vojska zajedno sa lokalnim pobunjenicima u Al Tanfu (foto:AFP)\nNije poznata tačna cifra američkih vojnika na ovoj lokaciji. Pojedine spekulacije govore da se tu nalazi oko 150 vojnika, dok drugi izvori ukazuju na daleko veći broj. Nema sumnje da je ova baza uspostavljena i sa ciljem odvraćanja sve većeg iranskog uticaja u Siriji, s obzirom da se nalazi na strateški važnom koridoru broj 2 koji povezuje Damask sa Bagdadom. Ujedno, nedaleko od tog puta, nalazi se i granica sa Jordanom što dodatno uzdiže značaj ove baze.\nUprkos strateški važnom položaju ove baze, izvesno je da će SAD u jednom momentu ipak odlučiti da napuste taj prostor pod izgovorom da je ID poražena\nKoliko je ova oblast jednako značajna za Damask i Teheran govore njihove aktivnosti u toj oblasti. Vrhunac tenzija bio je u junu 2017. godine, kada se iranska bespilotna letelica približila bazi, nakon čega je oborena. Pre toga, konvoj sa provladinim snagama našao se, takođe, na udaru američke artiljerije.\nLokacija baze Al Tanf i džep pod kontrolom pobunjenika duž granice sa Irakom\nUprkos strateški važnom položaju ove baze, izvesno je da će SAD u jednom momentu ipak odlučiti da napuste taj prostor pod izgovorom da je ID poražena. Teško je očekivati da će se američka vojska ostati u Al Tanfu iz dodatnog razloga što je taj džep u Siriji u potpunosti okružen provladinim snagama. Tako da se logistička podrška kopnenim putem isključivo odvija sa teritorije Iraka i Jordana.\nDa se pobunjenici oko Al Tanfa pripremaju za taj scenario govore nagoveštaji da je oko 6000 boraca spremno da položi oružje, ukoliko dođe do američkog odlaska iz Al Tanfa. U tom slučaju, možemo pretpostaviti da bi SAA obezbedile siguran prolaz ka Idlibu, što je već bio slučaj sa pobunjenicima u okolini Damaska i u Dari.\nAmeričkim odlaskom iz Al Tanfa i zauzimanjem tog prostora od strane SAA, Iranu se otvara jedinstvena mogućnost da neometano kopnenim putem preko Iraka, kroz koridor broj 2 naoružava Hezbolah, ne samo u Siriji već i u Libanu.\nApsolutno američko povlačenje pod znakom pitanja\nKako će tačno teći proces povlačenja iz Sirije ostaje da se vidi u narednom periodu. Od momenta najave o povlačenju, Tramp je suočen sa kritikama svojih saradnika, koji pokušavaju da ga odvrate od pomenutog plana. Da je ubeđivanje delimično urodilo plodom, vidi se u poslednjoj izjavi Trampa da će povlačenje iz Sirije ići “polako”, čime je već sada izvesno da se celokupan proces neće završiti za 100 dana, kako je prvobitno rečeno.\nSAD se sasvim izvesno neće u potpunosti povući iz Sirije\nTakođe, možemo reći da se SAD sasvim izvesno neće u potpunosti povući iz Sirije. Američko prisustvo u toj zemlji ostaće na neki način, samo ostaje da se vidi u kom tačno obliku. Jedan mali deo američkih vojnika na neko vreme mogao bi ostati, u cilju pružanja savetodavne i logističke podrške Kurdima.\nNe treba isključiti mogućnost da će SAD odlučiti da pojačaju prisustvo u Iraku, kako bi po potrebi mogli lako da dejstvuju na istoku Sirije. U prilog tome govori iznenadna poseta Donalda Trampa vazduhoplovnoj bazi Al Asad u Iraku, odakle je jasno poslata poruka da SAD ostaju u “srcu” Bliskog istoka.\nZajednička patrola jedinica SDF i SAD u mestu Al-Darbasijah (foto: AFP)\nAdministracija Baraka Obame povukla je 2011. godine vojsku iz Iraka, što je militantima otvorilo priliku da se organizuju i krenu sa napadima na vladine snage, koje su godinama od strane SAD obučavane za borbu protiv grupa, upravo onakvih kao što je ID. Slom iračke vojske u vrtoglavom naletu ID 2014. godine naterao je premijera Hajdera el Abadija da zatraži vojnu pomoć od SAD kako bi se zaustavilo dalje napredovanje militanata koji su se približavali Bagdadu. Danas se u Iraku nalazi oko 5200 američkih vojnika, koji će u toj zemlji ostati ne toliko zbog ID koliko zbog sve većeg uticaja Irana, prvenstveno kroz njihove šiitske milicije.\nPostepeni odlazak kopnenih trupa iz Sirije neće značiti napuštanje njenog vazdušnog prostora\nPostepeni odlazak kopnenih trupa iz Siriji neće značiti napuštanje njenog vazdušnog prostora. Koalicioni avioni će sigurno nastaviti da deluju u Siriji svaki put kada to bude bilo potrebno. Ne treba isključiti i mogućnost da će se SAD u budućnosti oslanjati više na bespilotne letelice, kao što je to slučaj u Jemenu i Somaliji. Takva taktika je dodatno izvesnija s obzirom na zalaganja Trampove administracije za veće oslanjanje na bespilotne letelice u cilju zauzdavanja militanata.\nIpak, možemo reći da će neka vrsta preostalog američkog prisustva više biti pasivnog karaktera, što znači da neće mnogo uticati na buduće kreiranje politike u Siriji. Napuštanjem većeg dela snaga, SAD sa aktivnog prelaze u pasivno delovanje po pitanju oblikovanja budućih prilika u Siriji. Takav vid prisustva neće ometi Rusiju u ostvarivanju svojih ciljeva.\nIslamska država bi mogla ponovo da se uzdigne\nNakon četiri godine, možemo reći da je u ovom momentu san ID o stvaranju novog kalifata na Bliskom istoku i šire u potpunosti uništen. Iako se i dalje vode borbe u dolini Eufrata, kod granice sa Irakom, nema sumnje da su militanti u frontalnom smislu poraženi. Međutim, porazom ID u vojničkom smislu, ne znači da je postignuta apsolutna pobeda.\nNova taktika ID zasnivaće se na sličnoj onoj koja je godinama uspostavljena kod Al Kaide. To znači da će se od sada militanti više oslanjati na raznovrsne oblike terorističkih napada, atentata odnosno iznenadne i dobro pripremane akcije po principu “udari i beži”.\nPorazom ID u vojničkom smislu, ne znači da je postignuta apsolutna pobeda\nOpšte je poznato da se ID od njenog osnivanja 2003. godine pod vođstvom Abu Musab al Zarkavija transformisala više puta. Ona je u skladu sa trenutnim okolnostima menjala taktiktu delovanja. Tako smo imali priliku da vidimo na početku osnivanja njeno delovanje isključivo iz podzemlja. Zatim primenu gerilske taktike, sve do formiranja proto države zajedno sa jedinicama koje imaju obrise prave vojske, obučene za frontalnu borbu.\nMilitanti ID u Deir ez Zoru (foto: Amaku)\nDanas, ID se nalazi kao na samom početku svog postojanja, ali sa daleko obučenijim kadrovima nego tada. Zbog slabe naseljenosti i teškog terena na pojedinim delovima, oblast istočno od Eufrata u Siriji najpogodnije je tlo za delovanje militanata iz podzemlja i njihov ponovni uspon kao 2014. godine. Prilično porozna granica sa Irakom otvara mogućnost lakog infiltiranja militanata i njihov koordinisani rad u pravcu delovanja protiv neprijatelja.\nNedovoljna želja i sposobnost Turske protiv Islamske države\nOdlaskom SAD sa tog prostora, Kurdi će najvećim delom biti prepušteni sami sebi, suočeni sa pretnjom od ID sa jedne i Turske sa druge strane. Dodatno komplikuje i budući odnos sa zvaničnom vladom u Damasku koja od samog početka pretenduje da preuzme kontrolu, najpre u oblasti naftnih polja. Kako trenutno stvari stoje, SAD razmatraju da Turskoj prepuste značajan deo prostora istočno od Eufrata, davajući joj tako ingerencije da dovrši preostalu borbu sa ID.\nPotencijalni plan da se u budućnosti SAD osloni na Tursku u borbi protiv ID predstavlja veliku grešku.\nNa duže staze gledano, potencijalni plan da se u budućnosti SAD osloni na Tursku u borbi protiv ID predstavlja veliku grešku. Od početka građanskog rata u Siriji, Ankara igra dvostruku igru. Za Erdogana priotet nikada nije bio poraz ID, već iskorenjivanje Kurda duž dugačke granice sa Sirijom.\nPripadnici pobunjenika, podržani od strane Turske (foto: Waar Media)\nTakođe, Turska nije pokazala značajnu sposobnost da se izbori sa militantima ID, kako na svojoj teritoriji, tako i u Siriji. Serija terorističkih napada u Ankari, Istanbulu i Gaziantepu bila je jedna od glavnih idikatora da je ID u Turskoj uspostavila prilično jake ćelije. To se pokazalo i kroz njihov nesmetan prolazak kroz poroznu granicu sa Sirijom.\nDa je Turska imala ozbiljne poteškoće i u frontalnom sukobu sa militantima videlo se najbolje na primeru bitke za Al Bab krajem 2016. i početkom 2017. godine. Turskim oružanim snagama i njenim proksi grupama trebalo je tada više od tri meseca kako bi porazili ID.\nZnačajan broj komandanata unutar FSA sačinjen od bivših pripadnika ID\nDodatni problem predstavlja takozvana Slobodna sirijska armija (u daljem tekstu: FSA) lojalna vlastima u Ankari. Reč je o koaliciji pobunjeničkih grupa poput Hamza divizije ili Sultan Murad, čiji deo komandnog kadra čine bivši pripadnici SAA koji su dezertirali dobrim delom još na početku rata. Posebno zabrinjavajuće je to što je značajan broj komandanata unutar FSA sačinjen od bivših pripadnika ID. Jedan od primera je Sejf Ebu Bekir, komandant Hamza divizije, koji se ranije borio na strani ID.\nUzimajući sve to u obzir, nerealno je očekivati da ova fragilna koalicija, sastavljena od nedovoljno disciplinovanih kadrova iskaže najpre volju, a zatim i sposobnost da se bori protiv ID. Prema tome, ako 2000 dobro obučenih američkih vojnika (uglavnom iz sastava specijalnih jedinica) zajedno sa kurdskim milicijama nije uspelo da iskoreni ID do kraja, ne treba očekivati da će to učiniti Turska.\nEventualnom Turskom intervencijom protiv Kurda dalje na istoku Sirije, stvorio bi se samo veliki vakum, koji bi militanti ID mogli da iskoriste za pregrupisavanje i zauzimanje ranije izgubljenih delova istočno od Eufrata. Tako bi ID mogla biti najveći dobitnik američkog povlačenja i turske ofanzive.\nSudbina Kurda u Siriji\nNakon svega iznetog, jasno je da su Kurdi sa američkim povlačenjem iz Sirije ostavljeni na milost i nemilost ne samo Erdoganu već i Asadu. Nepoznanica je još kakva će biti reakcija Irana. Nesumnjivo da Damask povlačenje američkih trupa vidi kao svoj veliki uspeh, jer je Asad zajedno sa svojim milicijama kao jedan od ciljeva isticao i kontrolu nad trenutno kurdskom teritorijom.\nDamask povlačenje američkih trupa vidi kao svoj veliki uspeh\nKoalicija SDF koju većinski čine Kurdi, mora dobro da razmotri na koji način će dalje trasirati svoju politiku nakon odlaska SAD. SDF će morati da postigne nekakav modus vivendi sa Asadom. Kurdi žele da zadrže autonomiju na zauzetim teritorijama od ID, ali su isto tako svesni da je njihov alibi za takav zahtev daleko umanjen ulaskom Rusije u rat na strani Asada i sada najavom odlaska svog saveznika, SAD.\nOblast obeležena žutom bojom koja je pod kontrolom Kurda u Siriji\nNakon niza pobeda SAA i povratka ogromne teritorije na istoku i zapadu zemlje, režim Bašara el Asada će očekivano zastupati maksimalističke ciljeve u pogledu oblasti istočno od Eufrata. Odlaskom američkih trupa, Asad će imati jedinistvenu priliku da svoje jedinice ponovo rasporedi tamo gde je do skoro izgledalo kao nemoguće. SDF nikako ne sme rizikovati da uđe u direktan konflikt sa SAA i njenim milicijama. Bila bi to potponu pogubna politika, koja bi ih dovela do potpunog uništenja i vraćanja u gori položaj nego što je to bilo pre rata.\nSDF nikako ne sme rizikovati da uđe u direktan konflikt sa SAA i njenim milicijama\nUmesto toga, Kurdi bi što pre morali da otpočnu pregovore sa Damaskom, kako bi se osigurali od upada Turske. Veliku ulogu u celokupnom procesu bi mogle da imaju Rusija i Iran, kao najveće sile u Siriji. Jedan od prvih Asadovih zahteva biće vraćanje svih pograničnih prelaza sa Irakom, a verovatno i Turskom. Na duže staze gledano, Ankara bi bila spremnija da na svojim granicama ima regularnu sirijsku vojsku, nego YPG koja održava bliske veze sa PKK, terorističkom organizacijom sa kojom Turska na svojoj teritoriji vodu borbu još od 80-ih godina.\nBorac SDF u Sirij (foto: Alaraby)\nPored graničnih prelaza, Damasku je i prioritet vraćanje pod svoje okrilje 17 naftnih polja koji se protežu od grada Deir ez Zor do Al Bukamala na jugu. Njihovim zauzimanjem, Sirija bi sebi osigurala značajne rezerve nafte, čime bi se unapredio energetski potencijal.\nTakođe bi se moglo reći da bi dolazak Asadovih trupa istočno od Eufrata i njihova koordinacija sa Kurdima (sa oko 30 000 boraca) mogla da smanji rizik od ponovnog uspona ID. U toj situaciji, veliku ulogu u stabilizaciji tog prostora bi mogla da odigra Rusija, kako kroz pomoć iz vazduha, tako i kroz logističku podršku. Bila bi to idealna prilika i za Iran da se kroz borbu protiv ID ukoreni na ovom prostoru.\nOno što bi Kurdi mogli da računaju za uzvrat mogla bi biti neka vrsta kulturne autonomije\nOno što bi Kurdi mogli da računaju za uzvrat mogla bi biti neka vrsta kulturne autonomije, koja u ovom momentu deluje kao jedini realan ustupak koji bi Asad zajedno sa svojim saveznicima mogao da načini. Dolazak Kurda u ovako lošu poziciju nije samo posledica američkog povlačenja, nego od starta nedefisana politika SAD i njenih saveznika po pitanju budućnosti Kurda u Siriji.\nRusija, Iran, Turska i Asad pobednici u Siriji\nAko sumiramo sve izneto, jasni pobednici u ovom brutalom građanskom ratu koji ulazi u svoju 8 godinu trajanja su Rusija, Iran, Turska i vlada Bašara al Asada. Najveći pobednik je najpre Rusija, koja je sa svega 5000 svojih vojnika na terenu i nekoliko desetina borbenih aviona nanela veliki udarac raznim radikalnim pobunjeničkim frakcijama na zapadu i ID na istoku zemlje.\nUlazak Rusije kompletno je promenio tok rata\nUlazak Rusije kompletno je promenio tok rata. Evidentno je da bi ID danas bila daleko od frontalnog sloma da se Moskva nije uključila u septembru 2015. Iako su SAD i Kurdi podneli najveći teret za slamanje ID u oblasti Rake i istočno od Eufrata, zaslugu za njihov poraz duguju upravo Rusiji, a dobrim delom i Iranu.\nRusija je pored slamanja militanata uspela da sačuva jedinu pomorsku luku Tartus u Mediteranu i da formira veliku vazduhoplovnu bazu kakva je Hmejmim. Uspela je i da sačuva Asada na vlasti, kome su takozvani pobunjenici bili pred vratima na kraju 2015. godine.\nOdlazak američkih trupa iz Sirije Moskva nesumnjivo doživljava kao svoju još jednu pobedu. Tramp izvlačenjem svojih vojnika iz “zemlje peska i smrti” šalje jasnu poruku Putinu da je Sirija od sad ruska svera uticaja, a Irak za duže vreme i dalje američka. Po prvi put od kraja Hladnog rata, svojom pobedom u Siriji Rusija ponovo postaje velika vojna sila.\nPovratkom velike teritorije pod kontrolu SAA i odlaskom američkih trupa iz Al Tanfa i istočno od Eufrata, Iranu se otvara put da slobodno i neometano putnim koridorima potpomaže Hezbolah ne samo u Siriji već i u Libanu. Upravo je to i bio jedan od glavnih razloga ulaska Teherana u rat na strani Asada.\nTako se čini da je u ovom ratu značajan gubitnik Izrael, kome je Hezbolah, produžena ruka Irana, sada na pragu ne samo sa libanske strane, već i sa sirijske. Najava o povlačenju američkih trupa, Trampova je poruka Izraelu da SAD ne žele da zauzdavaju Iran u Siriji, već da će to to pre pokušati sa teritorije Iraka. Poslednjim Trampovim potezom, Izrael će morati da dođe do nekog održivog rešenja sa Rusijom, koja bi jedina mogla sa svojim razvijenim ucenjivačkim potencijalom redukovati uticaj Irana u Siriji.\nOsvajanem značajnog prostora na severu Sirije i pretnjom da se taj pohod nastavi dalje ka istoku, Turska je uspela da se izdvoji među pobednicima u ovom ratu. Njene jedinice raspoređene na severu zemlje neće tako lako napustiti teritoriju koju Damask tretira kao svoju. Turska ne samo da je na vojnom planu postigla pobedu, već je ona učinjena i na diplomatskom. Od zemlje koja je nakon puča izgledala kao usamljeno ostrvo, Erdogan je uspeo da na svoju stranu privuče ne samo Rusiju i dobrim delom Iran, već kako vidimo i SAD.\nOdlaskom američkih trupa iz Sirije, odlazi još jedna propuštena državotvorna šansa u istoriji Kurda\nPredsednik Donald Tramp spreman je da za račun dobrih odnosa sa Turskom napusti u potpunosti Kurde. Od njih na duže staze sasvim sigurno ne bi mogao da ima puno koristi, kako na ekonomskom, tako i na političkom planu.\nOdlaksom američkih trupa iz Sirije, odlazi još jedna u istoriji propuštena državotvorna šansa za Kurde. Kurdi su ponovo pušteni niz vodu.\nTagovi:iran Kurdi SAD Sirija turska


Dan online - Politika: Podrška integracijama i ulaganjima - 2017-08-08\nPolitika SLOVENAČKI PREMIJER MIRO CERAR POSJETIO CETINJE Podrška integracijama i ulaganjima\nPremijer Slovenije Miro Cerar posjetio je Cetinje i tom prilikom pozdravio podsticaje koje se nude investitorima na teritoriji prestonice u cilju kreiranja povoljnog poslovnog ambijenta, navodeći da je spreman da o tome informiše slovenačke investitore. Kako je saopšteno, Cerar je razgovarao sa gradonačelnikom Cetinja Aleksandrom Bogdanovićem, kojem je kazao da je ohrabren aktivnostima koje sprovodi prestonica Cetinje u dijelu obezbjeđivanja donacija iz međunarodnih fondova.\n– Kao posebno važno je istakao podsticaje koje se nude investitorima na teritoriji prestonice, u cilju kreiranja povoljnog poslovnog ambijenta, te iskazao spremnost da o tome informiše slovenačke investitore – saopšteno je iz cetinjske lokalne samouprave.\nSlovenački premijer je tokom boravka u crnogorskoj prestonici obišao Dvor kralja Nikole, Umjetnički muzej, Ikonu Bogorodice Filermske i Njegoševu biljardu, a posjeta je završena obilaskom Nacionalnog parka Lovćen.\nBogdanović je zahvalio na podršci koju Slovenija pruža Crnoj Gori u procesu evroatlantskih integracija i ocijenio da saradnja dviju zemalja može biti primjer ostalima u regiona.\nKako je saopšteno, Bogdanović je zahvalio na profesionalnoj i prijateljskoj podršci Slovenije u procesu evropskih integracija, dodajući da su iskustva Slovenije od izuzetne važnosti u tom zahtjevnom procesu.\n– Gradonačelnik je upoznao premijera Cerara sa sadržajem nedavno usvojenog Zakona o prestonici i izrazio zadovoljstvo zbog činjenice da će Cetinje nakon preseljenja Ministarstva vanjskih poslova, uskoro ponovo postati diplomatski centar Crne Gore – piše u saopštenju.\nBogdanović je informisao Cerara o projektima koji se realizuju u crnogorskoj prestonici i aktivnostima gradske uprave na planu međunarodne saradnje, naglasivši da je u prethodne četiri godine, zahvaljujući tim aktivnostima, obezbijeđeno preko 20 miliona eura donacije za gradske projekte.\n– Gradonačelnik je istakao da će prestonica kandidovati jedan od projekata kod Centra za međunarodnu saradnju i razvoj Vlade Slovenije, preko kojeg je Republika Slovenija već realizovala donacije u Crnoj Gori – navodi se u saopštenju.


Vesti Autor:FoNet, N1 Beograd, Beta30. jul. 202114:00 > 14:586 komentara\nPremijerka Ana Brnabić izjavila je da očekuje da će tokom slovenačkog predsedavanja Savetom Evropske unije (EU) biti otvorena još dva klastera, što bi bio pozitivan signal za Srbiju i čime bi se adekvatno valorizovali do sada preduzeti reformski koraci, saopšteno je iz njenog kabineta.\nBrnabić je tokom današnjeg razgovara sa državnim sekretarom Ministarstva spoljnih poslova Nemačke Migelom Bergerom istakla je da je podrška te zemlje reformskom procesu i evropskim integracijama od izuzetnog značaja za Srbiju.\nDragojlović: Srbija će sigurno otvoriti bar dva klastera do kraja godine\nOna je rekla da je vladavina prava među ključnim prioritetima Vlade, koja je u prethodnom periodu „demonstrirala svoju posvećenost daljem sprovođenju reformi, kako bi pravosuđe i njegove institucije bile odgovorne, efikasne i nezavisne“.\nKako se navodi na sajtu Vlade Srbije, predsednica Vlade je, govoreći o prilikama u regionu, naglasila da je Srbija posvećena dijalogu Beograda i Prištine, koji je važan za stabilnost celokupnog regiona, ali i dodala da postoji velika zabrinutost zbog aktuelne situacije i najnovijih pritisaka Prištine na srpske povratnike.\nBerger je istakao značaj dijaloga između Beograda i Prištine i naveo da će Nemačka nastaviti da pruža punu podršku ovom procesu, kako bi se pronašlo konstruktivno rešenje.\nDržavni sekretar nemačkog Ministarstva spoljnih poslova naveo je da Nemačka već konstatuje pozitivne korake koje Srbija sprovodi u fundamentalnim oblastima, ali i da će nastavak reformi, a koje zahtevaju pre svega vreme i posvećenost, doneti ključne benefite građanima Srbije, stoji na sajtu Vlade.\nKako je rečeno, kada je u pitanju saradnja u regionu, na sastanku je istaknuta važna uloga i doprinos Nemačke unapređenju saradnje u regionu Zapadnog Balkana, pre svega kroz inicijativu „Berlinski proces“.\nPredsednica Vlade je apostrofirala posvećenost Srbije stvaranju zajedničkog regionalnog tržišta i značaj koji pridajemo inicijativama koje za cilj imaju jačanje stabilnosti, prosperiteta i ekonomskog povezivanja u regionu.\nSelaković zadovoljan: Uskoro očekujemo posetu Angele Merkel\nMinistar spoljnih poslova Republike Srbije Nikola Selaković sastao se sa Migelom Bergerom sa kojim je razgovarao o političkoj i ekonomskoj saradnji dve zemlje, evropskim integracijama i saradnji u regionu zapadnog Balkana, navodi se na sajtu Ministarstva spoljnih poslova.\nMinistar Selaković je bilateralne odnose ocenio kao veoma dobre, istakavši da njima, u velikoj meri, doprinose i lični i prijateljski odnosi predsednika Vučića i kancelarke Merkel. Takođe, kako se navodi, posebno je izrazio zadovoljstvo što uskoro očekujemo posetu kancelarke Merkel Srbiji, te da smo, prema njegovim rečima, u tom smislu koncentrisani na pripremu zaključivanja više međudržavnih sporazuma, naročito u oblasti kulture, obrazovanja i nauke.\nAna BrnabićEvropska unijaNikola SelakovićSrbija


ZZJZ tag | Boom93\nNa teritoriji grada Požarevca, u okolnim selima nedavno je utvrđeno prisustvo komaraca zaraženih virusom Zapadnog Nila,a ovu informaciju požarevački Zavod za...\nJavno komunalno preduzeće „Vodovod i kanalizacija“ iz Požarevca uspešno je sprovelo Javnu nabavku za usluge uzorkovanja i analize vode za piće i otpadnih voda.\nPo današnjim podacima iz Regionalnog Zavoda za javno zdravlje u poslednja 24 sata na teritoriji Braničevskog okruga zvanično nema novih slučajeva Korona...\nPrema danasnjim špodacima Zavoda za javno zdravlje Požarevac, samo u opštini Žagubica nema obolelih od Koronavirusa. Što se tiče ostalih opština, u poslednja...\nZa samo nedelju dana kod više od 1.000 ljudi u okrugu potvrđen COVID-19\nZa samo nedelju dana kod 1.012 osoba u braničevskom okrugu potvrđen je pozitivan rezultat na COVID-19. To je blizu četvrtine ukupno zaraženih osoba od početka...\nU poslednja 24 sata najviše novozaraženih u Velikom Gradištu\nU poslednja 24 sata u braničevskom okrugu je potvrđeno još 219 pozitivnih na COVID-19. Od tog broja najviše zaraženih je iz opštine Veliko Gradište 60 i Grada...\nPrema podacima iz dva dnevna izveštaja Zavoda za javno zdravlje u Požarevcu, na teritoriji braničevskog okruga danas je potvrđeno još 179 pozitivnih osoba na...\nPrvi presek danas: Grad Požarevac još 73 zaražena\nPrema poludnevnom izveštaju Zavoda za javno zdravlje u Požarevcu, na teritoriji braničevskog okruga potvrđeno je još 117 pozitivnih osoba na COVID-19. Njih 73...\nU poslednjih nedelju dana 1.207 pozitivnih u okrugu\nDva današnja izveštaja Zavoda za javno zdravlje pokazuju da je evidentirano 139 novozaraženih COVID-19 na području braničevskog okruga. Novih pozitivnih na...\nSvakodnevno se prijavljuju visok broj novih pozitivnih slučajeva COVID-19 u Braničevskom okrugu.


Naslovnica U žiži Kongres i Senat SAD upoznati s Dodikovim poricanjem presuda međunarodnih sudova\nPismo je u ime 12 udruženja koja okupljaju žrtve adresirano na ime predsjedavajućeg Helsinškog odbora – kongresmena Alsija Hestingsa (Alcee Hastings), te na ime kopredsjedavaućeg tog odbora, senatora Rodžera Vikera (Roger Wicker).\nU dopisu se govori o činjenicama koje je utvrdio Haški tribunal u svojoj presudi Radovanu Karadžiću te se skreće pažnja na Dodikovu agresivnu kampanju negiranja sudske istine i vrijeđanja osjećanja žrtava i porodica žrtava, saopćeno je iz Udruženja žrtava i svjedoka genocida.\nIz udruženja žrtava podsjećaju da je rezolucijama 134 i 199, koje su usvojili Predstavnički dom i Senat SAD, potvrđena privrženost SAD istini utvrđenoj presudama Haškog tribunala te zaštiti prava žrtava.\nKako se u saopćenju, nadalje, navodi, senator Viker, na kojeg je naslovljeno pismo žrtava, boravio je u posjeti Bosni i Hercegovini u julu prošle godine, a u oktobru je imao izlaganje o temi stanja u našoj zemlji, naglasivši da ne može biti kompromisa kada je u pitanju zaštita ljudskih prava i vladavina prava.\nIz udruženja žrtava rata u BiH, također, podsjećaju da je Viker u svom posljednjem obraćanju pred Senatom o Bosni i Hercegovini, prije nekoliko mjeseci, potcrtao da Evropa i SAD moraju čvrsto djelovati u Bosni i Hercegovini u vezi s onima koji podrivaju ovakve principe i da trebaju postojati sankcije za one koji to čine.\nSljedeći članakUdruženja žrtava rata u BiH upoznala Kongres i Senat sa Dodikovim negiranjem genocida


Plušenko je očigledno, radikalno promenio stav u odnosu na pre mesec dana kada je najavio da želi da učestvuje na Igrama, ali samo u timskoj konkurenciji, pošto je na šampionatu Rusije završio kao drugi, iza Kovtuna. Plušenko je tada izjavio da želi da prepusti mesto u solo konkurenciji mlađem rivalu.\nRuska federacija je tada reagovala i saopštila da će tek posle šampionata Evrope u Budimpešti od 15. do 19. januata, odlučiti o tome ko će klizati u Sočiju.\nPravilnik Međunarodne klizačke unije (ISU) jasno stavlja do znanja da samo pobednik olimpijskih kvalifikacija, u ovom slučaju je to rusko nacionalno prvenstvo, treba da predstavlja svoju zemlju na Igrama.\nPredstavnici Ruske federacije pak, tvrde da imaju pravo izbora za Soči.\n"Plušenko je prava ikona svetskog klizanja i jedan izuzetno srčani sportista. Kada on kaže da je spreman za takmičenje, onda treba da mu verujemo", rekao je predsednik Ruske klizačke federacije Aleksandar Gorškov koj je naglasio da preuzima svu eventualnu odgovornost zbog izbora.


Nema ništa od spajanja Renaulta i Nissana, prioritet opstanak kompanija - BIGportal.ba\n28 Maja, 2020 28 Maja, 2020 0407\nKompanije Renault, Nissan i Mitsubishi isključile su mogućnost eventualnog spajanja i saopštile da će, umesto toga, tešnje sarađivati na razvoju vozila kako bi smanjile troškove i spasile svoj poljuljani savez.\nTri proizvođača automobila suočavaju se sa nedaćama zbog pandemije koronavirusa koja ih je zatekla baš u vreme kad su pokušavali da preoblikuju svoje partnerstvo nakon hapšenja, a zatim i smene, bivšeg generalnog direktora Karlosa Gona krajem 2018. godine, koji je bio glavni arhitekta ovog partnerstva.\n“Ne postoji plan za spajanje naših kompanija. Naš model je danas prilično prepoznatljiv… ne treba nam spajanje da bismo bili efikasni”, izjavio je predsednik kompanije Renault, Žan-Dominik Senar, na konferenciji za novinare na predstavljanju nove strategije saveza.\nKompanije sada imaju za cilj da ostvare uštede putem sistematičnije podele svoje proizvodnju po takozvanom sistemu “lider-sledbenik”, pri čemu je jedna kompanija vodeća za određeni model vozila i teritoriju a druga je prati.\nRenault poseduje udeo od 43 odsto u Nissanu, dok japanska firma ima 15 procenata vlasništva u francuskoj kompaniji, ali bez glasačkog prava.\nKompanije su iznele malo detalja o tome kakve efekte očekuju od nove strategije u kratkom roku, budući da se automobilska industrija trenutno suočava sa oštrim padom zbog pandemije i pritiscima za razvoj vozila koja manje zagađuju.\n“Svi znaju šta su Borac i Jugoplastika bili u staroj Jugoslaviji”\nHrvatski košarkaš o “krađi” u Beogradu: O tome pričaju i ljudi po Evropi


Crna Gora spremna da naučene lekcije iz pregovaračkog procesa prenese kolegama iz BiH | EUME\nNaslovnica Press info Press Pregovori o pristupanju Crna Gora spremna da naučene lekcije iz pregovaračkog procesa prenese kolegama iz...\nCrna Gora spremna da naučene lekcije iz pregovaračkog procesa prenese kolegama iz BiH\nDržavni sekretar za evropske integracije i glavni pregovarač ambasador Aleksandar Andrija Pejović, boravio je sa saradnicima u dvodnevnoj posjeti Sarajevu na konsultacijama u oblasti evropske integracije.\nTokom boravka u Sarajevu, ambasador Pejović je imao odvojene sastanke s direktorom Direkcije za evropske integracije Edinom Dilberovićem, zamjenikom ministra vanjskih poslova Josipom Brkićem kao i predstavnicima Ministarstva vanjskih poslova BiH zaduženim za evropske poslove.\nSastanci su bili prilika za predstavljanje rezultata u pristupanju EU, sumiranje dosadašnje saradnje na tom polju, kao i mogućnosti i modaliteta za njeno unapređenje u narednom periodu.\nU cilju bolje pripreme Bosne i Hercegovine za predstojeći proces odgovaranja na upitnik, crnogorska delegacija je uručila materijale koje je Crna Gora pripremala u procesu dobijanja kandidatskog statusa.\nAmbasador Pejović je prenio čestitke povodom predaje zahtjeva Bosne i Hercegovine za članstvo u EU i poželio uspješno sprovođenje reformi u predstojećoj fazi procesa.\nPrenio je spremnost Crne Gore da naučene lekcije iz pregovaračkog procesa prenese kolegama iz BiH u pravcu ubrzanja njihovog puta prema EU.\nU tom kontekstu je upoznao sagovornike s iskustvom Crne Gore u pristupanju EU, od predaje zahtjeva za članstvo 2008. do najnovijih aktivnosti koje se odnose na ispunjavanje uslova za otvaranje novih poglavlja, kao i na tekuće aktivnosti i mjere u okviru ispunjavanja akcionih planova za 23. i 24. poglavlje.\nDirektor Direkcije za evropske integracije Edin Dilberović je pozdravio rezultate koje je Crna Gora ostvarila u procesu evropske integracije.\nIstakao je da je crnogorsko iskustvo, kao države koja predvodi region u pristupanju EU, veoma značajno za Bosnu i Hercegovinu i da može služiti kao primjer svim državama aspirantima za članstvo u Uniji.\nU cilju unapređenja saradnje u oblasti evropske integracije, sagovornici su se saglasili o potrebi što skorijeg potpisivanja Sporazuma između vlada dvije države u pravcu uspostavljanja Zajedničkog odbora u skladu sa obostranim obavezama iz procesa pristupanja Evropskoj uniji.\nOcijenjeno je da bi ova forma saradnje, koju Crna Gora već ima sa Srbijom i Makedonijom, doprinijela unapređenju političkog dijaloga, ekonomske saradnje, sagledavanju brojnih pitanja iz oblasti vladavine prava, kao i drugih pitanja od obostranog interesa dvije države.\nPrilikom sastanaka sa zamjenikom ministra vanjskih poslova Josipom Brkićem, razmijenjena su mišljenja o daljim obavezama i planovima, te mogućnostima za intenziviranje saradnje između institucija dvije države u pravcu ubrzanja unutrašnjih reformi i kvalitetnije pripreme za buduće članstvo u EU.\nAmbasador Pejović je istakao da, osim individualnih napora i postignuća svake države u procesu evropske integracije, važan i nezaobilazan faktor u napredovanju prema EU čini regionalna saradnja koja je bitan segment strategije proširenja Unije.\nU tom kontekstu, a imajući u vidu da sve države u procesu pristupanja očekuju iste obaveze, državni sekretar je prenio da će Crna Gora raspoloživo znanje i iskustvo iz procesa staviti na raspolaganje kolegama iz regiona.\nTakođe, razgovor je bio prilika i da se razmotri status ugovornog stanja između dvije države.\nObje strane su ponovile intres i spremnost da se u najskorije vrijeme potpiše Sporazum između Vlade Crne Gore i Vijeća ministara Bosne i Hercegovine u procesu pristupanja EU, da se usaglasi Sporazum između Crne Gore i Bosne i Hercegovine o socijalnom osiguranju, kao i da okonča razmjena nota kako bi ratifikovani Sporazum o razgraničenju između Crne Gore i Bosne i Hercegovine stupio na snagu.\nTokom boravka u Sarajevu, glavni pregovarač se susreo i s rukovodiocem Otvorenog regionalnog Fonda za Jugoistočnu Evropu – GIZ Aleksandrom Hilbig i v. d. direktora Regionalne škole za državnu upravu (Respa) s kojima je sumirao rezultate dosadašnje saradnje u oblasti jačanja kapaciteta za članstvo u EU.\nSagovornici su razmijenili mišljenje o unapređenju postojećih i uspostavljanju novih projekata saradnje država regiona na putu prema EU. U skladu s daljim obavezama Crne Gore u pregovaračkom procesu, razgovarali su i o budućoj saradnji između MVPEI, GIZ-a i Respe.


Sutra rezultati pretrage potencijalne masovne grobnice na lokaciji rudnika Štavalj, kod Sjenice – SNEWS\nBy SNews 24. Maja 2022. 306 No comment\nKomisije za nestala lica Vlade Republike Srbije je saopštila da će se sutra, u srijedu 25. maja, završiti pretraga terena i saopštiti rezultati pretrage potencijalne masovne grobnice na lokaciji rudnika Štavalj, kod Sjenice.\n“Završetak aktivnosti na pretrazi terena, koja je vršena u cilju utvrđivanja činjeničnog stanja u vezi sa navodima Prištinske delegacije da su na navedenoj lokaciji pokopani posmrtni ostaci lica koja se vode kao nestala, planirana je u sredu, 25. maja 2022. godine”, ističe se u saopštenju Komisije za nestala lica Vlade Republike Srbije.\nObavještavaju se sredstva javnog informisanja da će im, u srijedu, 25. maja 2022. godine, u 10 sati, biti omogućeno snimanje lokacije rudnik Štavalj, opština Sjenica, i da će izjavu za medije dati Veljko Odalović, predsjednik Komisije za nestala lica Vlade Republike Srbije i šef Beogradske delegacije, i tom prilikom saopštiti rezultate pretrage terena.\nTom prilikom, medijima će se obratiti i Martina Fava, predsjedavajući Radne grupe i Kuštrim Gara, predstavnik Prištinske delegacije.\n“Sprovođenje aktivnosti na lokaciji rudnik Štavalj je od posebnog značaja za porodice nestalih lica, koje godinama pokušavaju da pronađu i dostojno sahrane posmrtne ostatke svojih najbližih ali im se i šalje jasna poruka o opredeljenju nadležnih organa Republike Srbije za provjeru svake informacije u cilju pronalaska njihovih najmilijih”, ističe se u saopštenju.\nU sklopu aktivnosti Komisije za nestala lica Vlade Republike Srbije, 10. maja 2022. godine započete su aktivnosti na pretrazi terena na lokaciji rudnik Štavalj, opština Sjenica, radi pronalaska lica koja se vode kao nestala u vezi sa konfliktom na Kosovu.\nTagovi: EULEKS masovna grobnica Štavalj UNDP Veljko Odalović


NBS: Banke da omoguće reprogram kredita uz grace period | SEEbiz.eu\nNBS: Banke da omoguće reprogram kredita uz grace period\nObjavljeno: 14.12.2020 / 20:10\nBEOGRAD - Narodna banka Srbije donela je nove mere za olakšanu otplatu kredita dužnicima pogođenim pandemijom koronavirusa.\nBanke će, prema odluci NBS, morati da dužniku - građaninu, poljoprivredniku, preduzetniku i privrednom društvu- koji zbog okolnosti izazvanih panedmijom nije u mogućnosti da izmiruje svoje obaveze prema banci ili davaocu finansijskog lizinga, na njegov zahtev, odobri olakšicu u otplati obaveza. Olakšice podrazumevaju reprogram kredita, grejs period do šest meseci, duži rok otplate, pri čemu rata ne sme biti veća nego što je sada. Mere stupaju na snagu već sutra 15. decembra, a zahtevi mogu da se podnose od 16. decembra.\n“Za poljoprivrednike, preduzetnike i privredna društva ocenjeno je da je olakšice u otplati obaveza potrebno ponuditi naročito dužnicima koji su u 2020. godini imali pad poslovnih prihoda, odnosno prometa od najmanje 15 odsto u odnosu na 2019. godinu ili je došlo do prekida poslovanja dužnika u neprekidnom trajanju od najmanje 30 dana usled pandemije COVID19”, ističu u NBS.\n“Pored navedenog, ostavljena je mogućnost bankama i davaocima finansijskog lizinga da na obrazložen zahtev dužnika, ukoliko usled drugih činjenica i okolnosti ocene da je došlo do pogoršanja finansijskog položaja i nemogućnosti izmirivanja obaveza dužnika, odobre olakšice dužniku”, navode u centralnoj banci.\n“Tokom grejs perioda, banka obračunava kamatu, pri čemu se dužnik, u samom zahtevu, opredeljuje da li će plaćati kamatu tokom trajanja grejs perioda ili nakon njegovog isteka”, navode u NBS.\n“Posebno ističemo i da banke, odnosno davaoci finansijskog lizinga ne mogu naplatiti naknadu za preduzete mere i aktivnosti u skladu sa odlukama, kao ni troškove koje mogu imati u vezi s tim merama i aktivnostima, uključujući i troškove za obradu zahteva klijenta, osim troškova neophodnih za odobravanje potraživanja, a koje ne utvrđuje banka odnosno davaoci finansijskog lizinga (npr. kreditni biro ili katastar nepokretnosti)”, ističu u centralnoj banci.\n“Svi dužnici koji ispunjavaju propisane uslove mogu podneti banci ili davaocu finansijskog lizinga zahtev za dobijanje olakšica elektronskim putem ili poštom, kao i u poslovnim prostorijama do 30. aprila 2021. godine, s tim da dužnicma savetujemo da zbog trenutne epidemiološke situacije prednost daju elektronskom načinu komunikacije. Banka, odnosno davalac finansijskog lizinga dužni su da o zahtevu dužnika odluče i o toj odluci obaveste dužnika u roku od 30 dana od dana prijema zahteva”, objašnjavaju u NBS.\nTagovi: Narodna banka Srbije, reprogram kredita, koronavirus u Srbiji, grace period, moratorij na otplatu kredita, moratorijum na otplatu kredita


Na Trećoj OIE regionalnoj konferenciji o kontroli populacije napuštenih pasa za zemlje Balkana, koju organizuje Svetska organizacija za zdravlje životinja – OIE u Beogradu od 13-15 juna 2018. godine, ORCA je na poziv OIE održala prezentaciju „Kreiranje lokalnog Programa kontrole populacije pasa zasnovanog na istraživanju: Rezultati prvog sveobuhvatnog istraživanja u opštini Bogatić u Srbiji“.\nSvojom prezentacijom na ovom skupu, ORCA je predstavila rezultate sveobuhvatnog istraživanja u oblasti kontrole populacije napuštenih životinja u opštini Bogatić, sprovedenog u okviru projekta koji su zajednički finansirali opština Bogatić i ORCA. Cilj ovog istraživanja bilo je sakupljanje podataka neophodnih za izradu humanog i efikasnog Programa kontrole populacije napuštenih životinja u opštini Bogatić, u skladu sa ORCA modelom “PO MERI ČOVEKA I PSA”.\nViše o ORCA modelu i višemesečnom istraživanju u opštini Bogatić možete saznati ako pogledate film sa Jovanom Memedovićem.\nPlatforma o dobrobiti životinja za Evropu, Svetske organizacije za zdravlje životinja – OIE, identifikovala je kontrolu populacije napuštenih životinja kao jednu od prioritetnih oblasti svog akcionog plana. Zajednička vizija OIE za balkanske zemlje u vezi sa kontrolom populacije pasa jeste da u potpunosti primene OIE standarde u ovoj oblasti do 2025. godine.


Sindikat metalaca o radu Železare - Gradjevinarstvo.rs\nSindikat metalaca o radu Železare\n26.06.2012. | Tanjug\nPočeo sastanak predstavnika Sindikata metalskog sektora Srbije u "Železari Smederevo". Zahtevamo da država na dozvoli obustavu proizvodnje u toj čeličani, poručili sindikalci.\nU "Železari Smederevo" počeo je sastanak predstavnika reprezentativnih Sindikata metalskog sektora Srbije sa koga će, kako su istakli, poslati jasnu poruku i zahtev državi da ne dozvoli da se obustavi proizvodnja u toj čeličani.\nPredsednik Nezavisnog sindikata metalacau toj kompaniji Mileta Gujaničić rekao je za Tanjug da je u Železaru došlo više od 100 predstavnika sindikata da podrže kolege iz Smedereva, istakavši da gašenje "Železare Smederevo" znači i gašenje čitavog metalskog kompleksa u državi i da što pre treba da se nađe rešenje.\nGujaničić je rekao da menadžmet, kako su sindikati obavešteni, već pravi planove o privremenom obustavljanju proizvodnje u "Železari" između 5. i 10. jula i da su radnicima na raspolaganju redovni godišnji odmori ili plaćena odsustva do 45 dana.\nOn je demantovao sve špekulacije o lošem kvalitteu smederevskog čelika, a samim tim i lošem plasmanu na svetskom tržištu istakavši da je njegov kvalitet odličan.\nPredsednik Samostalnog sindikata u Železari Siniša Prelić je rekao da se mesečno proizvodi 57.000 tona čelika i da imaju narudžbine za jul i avgust.\nPrelić je dodao i da se radnicima u Železari isplaćuju zarade, u vrednosti 35.000 do 40.000 dinara mesečno, kao i da su redovne.\nPredstavnici sindikata su se zapitali zašto bi se proizvodnja obustavila stavljanjem druge visoke peći na tihi hod, kad nabavka sirovina ne iziskuje mnogo novca, a ima potražnje na tržištu.\n"Železara Smederevo" krajem januara prešla je u ruke države, pošto ju je Vlada Srbije otkupila za jedan dolar od američke kompanije "Ju-Es Stila", koja se povukla jer je poslovala sa gubicima. "Ju-Es Stil" je 2003. godine kupio smederevsku železaru, tadašnji Sartid u stečaju.\nVlada Srbije 18. aprila raspisala je tender za izbor strateškog partnera u kojem je krajnji rok za dostavljanje obavezujućih ponuda bio 4. maj. Taj rok je, kako je saopšteno, na zahtev potencijalnih kupaca produžen do 10. juna, koji je potom produžen 10. septembra.\nZainteresovanost za učešće na tenderu za strateškog partnera, kako je u maju saopštila Vlada Srbije, izrazile su kompanije iz Ukrajine, Rusije i Luksemburga. Zainteresovani kupci treba da uz ponudu dostave garanciju od milion evra.\nĆirić: Nemam infomacije o gašenju visoke peći u smederevskoj "Železari"\nMinistar ekonomije Srbije Nebojša Ćirić izjavio je juče da nema nikakve informacije o gašenju druge visoke peći u Železari Smederevo.\n- Ja nemam takve informacije da će u narednih sedam, deset ili 20 dana da se zaustavlja rad druge visoke peći u "Železari" ili da je već zaustavljen, što apsolutno nije tačno - izjavio je Ćirić novinarima i uputio ih na upravu "Železare".\nĆirić je rekao da jedna od dve visoke peći ne radi od prošle godine, kada je "U.S Steel" bio vlasnik, a druga visoka peć radi normalno.\nĆirić je rekao da situacija u Železari nije laka, da kompanija iz meseca u mesec radi sa manjim ili većim gubitkom i da je tender za nalaženje strateškog partnera produžen za 90 dana.\n- Nadam se da ćemo uspeti da nađemo starateškog partnera za zajedničko suvlasištvo ili većinsko vlasništvo u Železari ili partnera sa kojim ćemo moći da obezbedimo normalno funkiconisanje - rekao je Ćirić i dodao da očekuje da će se to desiti ove godine.\nOn smatra da će se nova vlada pridržavati odluke da se nađen strateški partner za tu kompaniju.\n- Mi nećemo dozvoliti da "Železara" stane. Tražimo nekog ko bi sa nama mogao da obezbedi snižavanje troškova proizvodnje, uštede kroz jeftinije sirovine i bolji plasman proizvoda - rekao je Ćirić.\nTri reprezentativna sindikata "Železare Smederevo", Asocijacije slobodnih i nezavisnih sindikata, Samostalnog sindikata i Nezavisnog sindikata Železare najavili su za danas u podne sastanak u Železari, da bi se dogovorili o koracima koje bi država trebalo da preduzme za izlazak iz krize i nastavak proizvodnje u tom preduzeću.\nŽelezara Smederevo obustavlja proizvodnju?\nĆirić: Još nema ponude za smederevsku "Železaru"


Preporuka: 2576 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 2024 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 1656 / Link / Replika: 1 / Molimo vas da se ulogujete ili registrujete da biste mogli da šaljete komentare.\nPreporuka: 3036 / Link / Replika: 2 / Molimo vas da se ulogujete ili registrujete da biste mogli da šaljete komentare.\nPreporuka: 828 / Link / Replika: 154 / Molimo vas da se ulogujete ili registrujete da biste mogli da šaljete komentare.\nPreporuka: 3588 / Link / Molimo vas da se ulogujete ili registrujete da biste mogli da šaljete komentare.


Zend PHP sertifikat – LEInstitute\nZend PHP sertifikat\nKompanija Zend Technologies Ltd. je IT kompanija koja posluje širom sveta, a usmerena je na razvoj proizvoda koji se fokusiraju na PHP bazirane web aplikacije. Zend kompanija izdaje i širom sveta cenjene PHP sertifikate.\nLINK Educational Institute je jedan od retkih Zend Training centara u svetu i prvi i jedini training center sa licencom za distance learning program. Zend sertifikat predstavlja industrijski standard za PHP sertifikaciju, koja potvrđuje izvanrednu ekspertizu u oblasti PHP programiranja.\nŠta se dobija sticanjem Zend PHP sertifikacije?\nZend sertifikacija pruža potvrdu tehničkih dostignuća koju poslodavci koriste i cene kada donose odluku o budućem angažovanju. Odličan podatak za prestižnost ovog sertifikata predstavlja i činjenica da na svetu ima preko 10.000 sertifikovanih Zend PHP stručnjaka.\nSvi koji steknu sertifikat Zend stavlja na spisak priznatih PHP profesionalaca. Kao dodatni dokaz znanja sertifikovani stručnjaci imaju mogućnost da na svoj sajt, ali i u biografiju, postave Zend logo. Nisu retki primeri da je posedovanje Zend PHP sertifikacije bilo presudno za angažovanje budućih PHP programera.\nKako se priprema za Zend PHP sertifikaciju?\nOblasti ispita specifikovane od strane borda nezavisnih vrhunskih PHP eksperata i zajednice širom sveta osiguravaju priznatost i donose jasnu prednost sertifikovanim Zend PHP inženjerima.\nIz razloga što je ispit za ovu sertifikaciju osmišljen tako da proveri znanja i kompetencije iz realnog poslovnog okruženja, Zend sertifikacija pruža potvrdu tehničkih dostignuća koju poslodavci koriste i cene kada donose odluku o budućem angažovanju.\nNa ovom linku možete pronaći prethodne testove, koji vam mogu koristiti u pripremi.\nTermine za polaganje Zend PHP sertifikata na LINK Examinations Institute možete dobiti putem imejl-adrese: office@leinstitute.org.


Početna Akteri Veroljub Arsić\nFunkcija u stranci: predsednik Okružnog odbora\nRođen je 28. avgusta 1969. godine u Požarevcu.\nSrednju elektro-tehničku školu je završio u Obrazovnom centru "13. oktobar" u Kostolcu. Od januara 1990. godine imenovan je za direktora DP "EMICK" Kragujevac, poslovni centar Požarevac. Osnivač je i vlasnik PD DOO"VECKO" Požarevac od 1992. godine do danas.\nBiran je za poslanika u skupštini Srbije, na listi Srpske radikalne stranke, 2003, 2007. i 2008. godine. Septembra 2008. prešao je u poslaničku grupu “Napred Srbijo” koju su osnovali Tomislav Nikolić i Aleksandar Vučić.\nNakon izbora 2012. godine, izabran je za narodnog poslanika i jedno vreme je obavljao funkciju šefa poslaničkog kluba SNS-a u Skupštini Srbije. Nakon izbora u martu 2014. godine ponovo postaje narodni poslanik, ali ovoga puta obavlja funkciju zamenika šefa poslaničke grupe SNS.\nTadićeva vlast i NBS odobrili kredite u “švajcarcima”\nPogrešno je što građanski nadzornik nije ranije obavestio Odbor za finansije


Bosna i Hercegovina se ni ovaj put nije našla na popisu zemalja za koje su ukinuta privremena ograničenja neobaveznih putovanja u zemlje Evropske unije i zonu Schengena, uvedena tokom pandemije koronavirusa, objavljeno je danas iz Bruxellesa.\nEvropska unija je nakon redovitog pregleda situacije u trećim zemljama donijele odluku da će od danas postepeno ukidati ograničenja putovanja za Australiju, Japan, Novi Zeland, Ruandu, Singapur, Južnu Koreju, Tajland i Urugvaj, kao i za Kinu.\nKriteriji koji određuju pravila putovanja za treće zemlje se odnose na epidemiološku situaciju u tim zemljama, kao i mjere sprečavanja širenja epidemije, što između ostalog uključuje ograničavanje društvenih kontakata, ekonomske i socijalne aspekte.\nEvropska komisija je 16. marta ove godine donijela odluku o privremenom ograničavanju svih neobaveznih putovanja iz trećih zemalja u EU u trajanju od mjesec. Odluka je ostala na snazi i u narednim mjesecima, a popis zemalja za koje se evntualno ukidaju ograničenja se preispituje svakih petnaest dana.\nPAO CRNI REKORD U BIH Prvi put od početka pandemije broj zaraženih u jednom danu viši od hiljadu\n02/09/2021 03/09/2021 Tarik Kucevic\nTragična nesreća na gradilištu: Radnik pao sa visine od 17 metara, preminuo je u vozilu Hitne pomoći


Banatski Dvor - Blic Online\nMinistar rudarstva i energetike Aleksandar Antić rekao je da je, na današnjem sastanku predsednika Srbije Aleksandra Vučića i predsednika Upravnog odbora "Gasproma" Alekseja Milera, Miler izneo čvrsto uveravanje da će ta kompanija do kraja marta doneti investicionu odluku o proširenju gasnog skladišta Banatski dvor.\nGasprom i Srbijagas potpisali memorandum o proširenju Banatskog dvora\nDirektori Gasprom izvoza i Srbijagasa Elena Burmistrova i Dušan Bajatović potpisali su Memorandum o razumevanju o proširenju podzemnog skladišta gasa Banatski dvor.\nAntić sa direktorkom "Gasprom eksporta" o snabdevanju gasom\nMinistar rudarstva i energetike Aleksandar Antić izjavio je danas, nakon susreta sa generalnom direktorkom "Gasprom eksporta" Elenom Burmistrovom da je uveren da će potrebne količine gasa za Srbiju biti obezbeđene.\nBajatović: Odluka o proširenju Banatskog dvora do kraja godine, gasa ima dovoljno\nDirektor Srbijagasa Dušan Bajatović najavio je danas da će se o proširenju podzemnog skladišta Banatski dvor odlučivati uskoro, odnosno u poslednjem kvartalu ove godine.\nLinta: Zahtev Kovača predstavlja vrhunsko licemerje\nPredsednik Saveza Srba iz regiona Miodrag Linta ocenio je vrhunski licemernom izjavu ministra spoljnih poslova Hrvatske Mire Kovača u kojoj od Beograda traži da odgovori da li je pokrenuta istraga o raketiranju Banskih dvora u Zagrebu 1991. godine.\nBajatović: Proširenje skladišta "Banatski dvor" za milijardu metara kubnih\nGeneralni direktor "Srbijagasa" Dušan Bajatović ponovio je danas da je u planu proširenje skladišta "Banatski Dvor" zahvaljujući kome bi rezervoari bili veći za milijardu kubnih metara gasa.\nOsim izgradnje novih alternativnih pravaca snabdevanja prirodnim gasom, Srbija će u narednom periodu uložiti novac i u razvoj sopstvene proizvodnje.\nGeneralni direktor Srbijagasa Dušan Bajatović najavio je danas da je postignut dogovor sa Gaspromom o proširenju podzemnog skladišta gasa Banatski dvor i poručio da Srbija ima dovoljno gasa za predstojeću grejnu sezonu. Vlada Srbija za to neće morati da daje dodatne granacije i novac, već će se posao realizovati kroz projektno finansiranje, rekao je Bajatović na konferenciji za novinare povodom 10 godina rada Srbijagasa.\nBanatski Dvor dodatna gasna sigurnost za Srbiju i region\nGasprom je napunio podzemno skladište gasa Banatski Dvor u obimu od 100 odsto i u tom skladištu je 450 miliona kubnih metara gasa, što je dodatna garancija sigurnosti ruskih izvoznih isporuka gasa u Srbiju, Mađarsku, Bosnu i Hercegovinu tokom predstojeće zime.\nMinistarka Mihajlović poručila: Srbija spremna i za gasnu krizu\nSrbija je spremna u slučaju da dođe do bilo kakve gasne krize. Imamo dovoljne količine gasa za mesec dana u podzemnom skladištu gasa Banatski Dvor, pa ono što se desilo 2008. i 2009. u Srbiji više nikada neće moći da se ponovi, rekla je juče ministarka energetike Zorana Mihajlović.\nDušan Bajtović, direktor “Srbijagasa”, najavio je da će uskoro biti data dozvola za dolazak ruske osiguravajuće kuće “Sogaz” i dodao da je i “Gasprom banka” zainteresovana da dođe u Srbiju, čime bi se zaokružio dolazak ruskog kapitala u zemlju.\nMiler: Izgradnja "Južnog toka" bez odlaganja\nIzgradnja gasovoda "Južni tok" poceće 2013. godine i biće završen do kraja 2015. godine i neće biti odlaganja u realizaciji tog projekta, izjavio je danas predsednik Upravnog odbora "Gasproma" Aleksej Miler.\nTadić: Partnerstvo sa "Gaspromom" je bilo ispravno\nNaftna indsutrija Srbije (NIS) počela je danas eksploataciju gasa iz dve bušotine u Banatskom dvoru u čiju pripremu je uloženo 150 miliona dinara.\nNOVI SAD - Dvosmerni gasovod od Gospođinaca do Banatskog Dvora u Vojvodini, dugačak 44,5 kilometara, dobio je upotrebnu dozvolu, saopštila je večeras pokrajinska vlada.\nNa magistralnom putu M7, na deonici između Banatskog Dvora i Česterega, danas se dogodila saobraćajna nesreća u kojoj su život izgubili Jovo K. (26) iz Banatskog Karađorđeva, i Dragana K. (28) iz Beograda, saopštila je Policijska uprava u Zrenjaninu.\nLDP najavio prijavu protiv Bajatovića\nLiberalno-demokratska partija najavila je danas da će protiv generalnog direktora "Srbijagasa" Dušana Bajatovića podneti krivičnu prijavu ukoliko dođe do poskupljenja gasa za 18,2 odsto.\nZavršen gasovod do Banatskog Dvora\nNIS „Naftagas“ je završio izgradnju dvosmernog gasovoda Gospođinci - Banatski Dvor i probnim puštanjem gasa u sistem 20. aprila izvršio funkcionalno ispitivanje gasovoda.\nKompanija Naftagas završila je izgradnju dvosmernog gasovoda Gospođinci - Banatski Dvor i probnim puštanjem gasa u sistem obavila funkcionalno ispitivanje, a tehnički prijem biće obavljen u narednom periodu, kada to odluči korisnik - Srbijagas, saopštila je danas Naftna industrija Srbije.


Kako kriza korona virusa utiče na automobilsku industriju – Top vesti\nUN prognozira da će pandemija smanjiti svetsku ekonomiju za 3,2 odsto, a da se ekonomska previranja i zastoj prozvodnje u autoindustriji već negativno odražavaju na automobilska tržišta, rečeno je na online konferenciji „SEE Automotive – Connect & Supply“, koju je nedavno organizovao Automobilski klaster Srbije.\n0Piše: Danas Online 17. juna 2020. 11.57\nKako bi se odgovorilo na krizu, preduzete su mere aktiviranja rezervnih dobavljača, regulisanja troškova, kao i smanjenjaproizvodnje, pokazalo je istraživanje BME koje je realizovano tokom aprila, a obuhvatilo je mala i srednja preduzeća, kao i velike kompanije pretežno iz Nemačke, ali i iz drugih zemalja Evropske Unije i Azije. Izazovi sa kojima se suočava autoindustrija i problemi na važnim evropskim tržištima odraziće se i na stanje ovog sektora u Srbiji.\n„U Nemačkoj i Francuskoj se očekuju drastična smanjenja broja zaposlenih, veliki broj dobavljača ima probleme sa plaćanjem. Sektor se i pre pandemije suočavao sa velikim izazovima zbog zaokreta ka elektromobilnosti i digitalizaciji. Prodaja „Fijat–Krajslera” je pala za 77 odsto, „PSA grupa” je registrovala pad od 68 odsto, a „Reno” 64 procenta, „Folksvagen“ je prošao nešto bolje sa padom od 46 odsto“, istakao je Tomislav Knežević, rukovodilac projekta „Razvoj privatnog sektora u Srbiji” koji u okviru Nemačko-srpske razvojne saradnje implementira GIZ.\nMeđutim, on dodaje da je, s druge Deutsche Gesellschaft für Internationale Zusammenarbeit GmbH (GIZ) je implementaciona organizacija Nemačke Vlade koja u ime nemačkog Saveznog ministarstva za ekonomsku saradnju i razvoj (BMZ), podržava Srbiju kroz mnogobrojne bilateralne i regionalne projekte.\nOd 2000. godine, Savezna Republika Nemačka je kroz neposrednu pomoć izdvojila za Srbiju preko 2 milijarde evra. strane, zabeležen pozitivan trend direktnih stranih investicija u ovaj sektor u Srbiji, kao i dolazak kompanija koje investiraju u proizvodnju veće dodate vrednosti, sa većim nivoom znanja i većom kompleksnosti proizvoda.\nOsim toga, otvaraju se nove mogućnosti za lokalizaciju proizvodnje i veće uključivanje domaćih kompanija. Ipak, globalan izazov sa kojim će se u narednom periodu suočiti i automobilske kompanije u Srbiji ukoliko žele da zadrže svoju konkurentnost na međunarodnim tržištima je digitalna transformacija.\n„Neophodno je da se kompanije u Srbiji uključe u proces digitalne transformacije, više sarađuju sa naučno istraživačkim institucijama i obrazovnim sistemom i više investiraju u inovacije. Nadamo se da će podrška države u tome biti značajna. Takođe, dobroje što je digitaln transformacija u Srbiji prepoznata i našla svoje mesto u važnim strateškim dokumentima tako da kompanije mogu da očekuju značajnu podršku u budućnosti“, smatra Tomislav Knežević.\nUsled krize izazavane pandemijom očigledno je da će se autoindustrija promeniti. Doći će do transformacije ne samo proizvoda već i potreba potrošača, istaknuto je na konferenciji „SEE Automotive – Connect & Supply“.\nPredviđanja su da će potrošači u budućnosti više koristiti uslugu deljenja automobila, te da će manje posedovati sopstvene. Ovo će uticati na porast potražnje za uslugama mobilnosti automobila, koje će u budućnosti biti mnogo više korišćene i profitabilnije.\nAutomobili, Automobilska industrija, Korona virusBeograd\nSljedeća objava Da li je ozon opasan po zdravlje?


DRUGA FAZA RATA U SIRIJI: Tilerson najavio nove planove američke vojske!\n20-10-2017 17:18 Ratni izveštaji Sirija / Irak Izdvojeno Svet Planeta\nOperacija SAD u Siriji daleko je od završetka, ali je oslobađanje Rake prelomni trenutak u borbi protiv terorističke organizacije Islamska Država, izjavio je američki državni sekretar Reks Tilerson.\nReks Tilerson (Foto: Sinhua, Pravda)\nPrema njegovim rečima, Amerika će nastaviti da "podržava napore Civilnog saveta Rake i drugih lokalnih sirijskih igrača da se pruži neophodna pomoć u stabilizovanju zajednice, rekonstrukciji škola i omogućavanju bezbednog i dobrovoljnog povratka Sirijaca svojim domovima". Tilerson je istakao da će oslobođenje Rake i smanjenje nasilja u Siriji omogućiti Americi i njenim saveznicima da se usredsrede na političko rešavanje sirijskog sukoba. - Oslobađanje Rake takođe označava početak nove etape sirijskog sukoba. S obzirom na to da ćemo zajedno sa partnerima težiti porazu ID-a na kopnu, nastavićemo da težimo deeskalaciji nasilja širom Sirije, naveo je Tilerson. Američka koalicija na čelu sa SAD potvrdila je da je sirijska Raka potpuno oslobođena od terorista ID-a. Više o tome pročitajte OVDE. Izvor: rs.sputniknews.com\nAmeričko neselektivno bombardovanje Rake:\nAMERIČKI MEDIJI O SMENI TILERSONA: Evo ko može da dođe na njegovo mesto (VIDEO)\nKIM OBEĆAO SVETU: Gađaćemo samo Amerikance\nAMERIČKA FLOTA UMIRE LAGANOM SMRĆU: Mediji šokirali Amerikance (VIDEO)\nBEZ PODRŠKE AMERIKANACA: Kurdi beže pred naletom Iračana, posle Kirkuka pada grad za gradom (VIDEO/MAPA)


- Finanisjki smo ostvarili rezultat koji smo planirali - kaže Ilinka Vukoja, direktorica JKP "Subotičke pijace". - Iako smo tokom poslednje dve godine poslovali bez velikih promena, moramo biti zadovoljni jer je preduzeće finansijski stabilno, a uspevamo i da realizujemo sve planove vezane za tekuće održavanje pijaca. Da je to uspeh potvrđuje i činjenica da cene usluga nismo menjali od 2012. godine, da se kao i sve pijačne uprave u Srbiji sve intenzivnije borimo sa konkurencijom koju su pijace dobile u supremarketima, te da su nam prošle godine prihodi od organizacije Sajma privrede bili manji od očekivanih.\nIlinka Vukoja naglašava da je za stabilno i uspešno poslovanje podjednako važno i što je kolektiv JKP "Subotičke pijace" opredeljen da štedi gde god je to moguće, te da se sva slobodna sredstva ulažu u poboljšanje uslova rada na pijacama.\n- Mi smo svesni da vlastitim prihodima ne možemo realizovati neku veću i ozbiljniju investiciju, kao što je na primer rekonstrukcija Mlečne pijace - kaže Ilinka Vukoja. - Međutim, trudimo se da poslujemo racionalno i da sva slobodna sredstva opredeljujemo za investicije. Dobar primer takve poslovne politike je izgradnja mlečne hale na pijaci „Zelenac" u 2015. godini. Ovu investiciju, vrednu oko 5,5 miliona dinara, realizovali smo sopstvenim sredstvima, omogućili kupcima na Prozivci da se lako kvarljivim namirnicima snabdevaju na bezbedan način, u savremnom i dobro opremljenom prostoru, i unapredili vlastito poslovanje. Međutim, to ne možemo raditi svake godine, jer je vrednost ulaganja u pijacu Zelenac bila na niovu trogodišnje dobiti preduzeća.\nNakon izgradnje mlečne hale pijaca "Zelenac" je opremljena u skladu sa potrebama zakupaca i kupaca i smatra se jednom od infarstrukturno najbolje opremljenih manjih pijaca u Srbiji. A najveći izazov za JKP "Subotičke pijace" i dalje je rekonstrukcija Mlečne pijace, koja je najfrekventnija pijaca ove vrste u Subotici. Prema istraživanjima koja su rađena za potrebe IPA projekata i Poslovnog udruženja "Pijace Srbije", na ovoj pijaci se redovno ili povremeno snabdeva preko pedeset odsto Subotičana.\n- Mlečna pijaca je centralna gradska pijaca, nalazi se u užem centru i zaslužuje ozbiljnu i temeljnu rekonstrukciju. Kako zbog naših korisnika usluga koji ovde rade, tako i zbog Subotičana koji se ovde snabdevaju, ali i sve brojnijih gostiju grada, jer je nesumnjivo da ova pijaca ima i značajan turistički potencijal. Međutim, "Subotičke pijace" ne mogu samostalno realizovati ovaj posao, to mora biti gradski projekat u koji će se uključiti i lokalna samouprava. Preduslov da se ovaj posao uopšte počne planirati je da u saradnji sa osnivačem rešimo problem imovinsko pravnih odnosa vezanih za zemljište na kojem se nalazi Mlečna pijaca. Korist od realizacije ove investicije treba da bude višestruka. U infrastrukturu, savremenu opremu i uređenje pijaca se mora ulagati, jer je to jedini način da se izbore sa sve intenzivnijom konkurencijom drugih oblika trgovine. Dakle, rekonstrukcija Mlečne pijace bi značajno uticala na poboljšanje poslovanja JKP "Subotičke pijace", a istovremeno bi omogućila i dalji razvoj preduzetništva, naročito kada je reč o malim poljoprivrednim gazdinstvima i zanatskim radnjama različite vrste. Pijace su i dalje veoma važan kanal distribucije hrane, naročito svežeg voća i povrća, i veoma su važne za male proizvođače koji ovde brzo i jednostavno mogu plasirati svoje domaće proizvode - naglašava direktorica JKP "Subotičke pijace".\nZa sada se ne zna kada će se stvoriti uslovi za uređenje Mlečne pijace, ali dobra vest je da JKP "Subotičke pijace" očekuju da će u ovoj godini biti u prilici da urede bar jednu malu pijacu.\n- Generalnim urbanističkim planom treba da se reši niz pitanja vezanih za gradnju ili rekonstrukcije pijaca u gradu - dodaje Ilinka Vukoja. - U planu nam je da, čim se za to obezbede dozvole, uredimo malu pijacu u Železičkom naselju. Za ovaj posao smo obezbedili sredstva i spremni smo da, korak po korak, rešavamo probleme u funkcionisanju takvih pijaca i u drugim delovima grada kao što su Zorka i Novo naselje, na primer. Naravno, stalno razmišljamo i o pijaci u Teslinom naselju i Kvantaškoj pijaci, ali sem ulaganja u održavanje ovih prostora za sada ne možemo planirati neke veće investicije.\nJKP "Subotičke pijace" su već deset godina organizator Međunarodnog i regionalnog sajma privrede, a nedavno je završen šesti zimski vašar "Winterfest" koji ovo preduzeće takođe uspešno priprema i organizuje.\n- Obe manifestacije su veoma značajne za Suboticu i mi se trudimo da ih svake godine unapređujemo i sadržajno proširujemo. I za sajam i za zimski vašar imamo podršku lokalne samouprave, a u organizaciji susreta privrednika u Subotici nam značajno pomaže i Regionalna privredna komora. Iako Subotica nema sajamsku halu, desetogodišnja istorija Sajma privrede potvrđuje da privrednici iz regiona svoj nastup u našem gradu smatraju značajnim za prezentacije i promocije svojih proizvoda i usluga. Verujem da će tako biti i ubuduće. Što se zimskog vašara tiče, nema sumnje da je ova manifestacija naišla na veliko interesovanje i da je treba dalje razvijati. Broj učesnika se iz godine u godinu povećava i nama je sada jedan od važnijih problema nedostatak dovoljnog broja tipskih prodajnih štandova. Nadam se da ćemo ove godine, u saradnji sa drugim subotičkim preduzećima, uspeti da obezbedimo veći broj istih drvenih kućica i da ćemo tako uspeti da rešimo dva problema sa kojima smo se i ove godine suočavali. Prvi je potreba da svi izlagači dobiju tipske, jednobrazne štandove, a drugi da zadovoljmo povećanu tražnju i tako dodatno obogatimo ponudu ove manifestacije - zaključuje Ilinka Vukoja.


NOVA MERA U CG: Veće takse za pušenje u kafićima - NewsHub\nNOVA MERA U CG: Veće takse za pušenje u kafićima\nMinistar saopštio da je od taksi za pušenje u kafićima i restoranima za devet meseci ove godine naplaćeno svega 99.000 evra, što je zanemarljivo\nPODGORICA - Crnogorski ministar zdravlja Miodrag Radunović najavio je naplatu taksi za pušenje u ugostiteljskim objektima za njihovu celu površinu, a ne kao do sada samo za takozvanu pušačku zonu.\nRadunović je saopštio da je od taksi za pušenje u kafićima i restoranima za devet meseci ove godine naplaćeno svega 99.000 evra, što je zanemarljivo, a što takođe govori o tome da ugostitelji izigravaju raniju odluku vlade o naplati taksi za pušenje.\nPrema vladinoj odluci iz 2012. godine, ugostitelji su dužni da plaćaju jedan evro takse za kvadratni metar pušačke zone u svojim objektima, ali podatak o naplati upućuje na zaključak da je ta zakonska obaveza praktično izbegnuta.\nBilo je planirano da naplata ove takse važi do 1. januara 2014. godine, ali je to produženo za još godinu dana.\nRadunović je izneo svoje mišljenje da pomenutu taksu ubuduće treba naplaćivati za celu površinu ugostiteljskog objekta. Taj novac, kako je obrazložio, bio i utrošen na lečenje bolesnika od bolesti za koje se pretpostavlja da su uzrokovane pušenjem ili udisanjem duvanskog dima.


Urban BUG :: Magazin :: Urban Beatz :: Virtuelni novogodisnji Central Dance Event festival od 30. decembra do 1. januara\nDatum održavanja: 30.12.2020 - 01.01.2021\nUvertiru za doček Nove godine, u sredu 30. decembra, od 20 časova otvara Mina Poznanović, koja je osvojila treće mesto na ovogodišnjem Let's mix it DJ takmičenju, kroz čije setove dominiraju tehno, haus, minimal i brejkbit. Nakon nje, za muziku će biti zadužen Marko Milosavljević – strastveni kolekcionar ploča i jedan od najpopularnijih di-džejeva na ovim prostorima. Među njegovim vinilima može se naći sve, od tehna i hausa, do džeza, soula, fanka, diska i bugija, dok konstantno eksperimentiše i istražuje nove forme alternativne muzike. Veče zatvara Kid Kimi čiji su nastupi uvek fuzija ambijenta, dipa, daba, hausa i tehna. Svoj zvuk uvek prilagođava atmosferi i publici.\nNovogodišnje veče počinje u 20 časova uz pobednicu Let's mix it DJ takmičenja, Katalinu, koja preferira muziku koja se kreće od hausa do tehna, energične ritmove, setove koji se kreću kroz različite žanrove i uvek je puna pozitivne energije. Posle nje, Ilija Đoković, jedan od lokalnih muzičkih talenata koji gradi veoma uspešnu internacionalnu karijeru, član je Drumcode familije i nesumnjivo jedan od najboljih tehno producenata sa naših prostora, imaće premijeru svog novogodišnjeg seta. Novogodišnji doček završavamo uz harizmatičnu Leu Dobričić, jednu od najpoznatijih ženskih izvođača sa naših prostora, a muzika koju pušta može se opisati kao fuzija tehna, progresiva, minimala i dip tek hausa, čime osvaja publiku gde god da se pojavi, dok svojom preciznom tehnikom i neverovatnom elegancijom na njoj jedinstven način donosi svežinu i neverovatnu količinu energije u svoje setove.\nRepriza Nove godine počinje takođe u 20 časova, uz četrnaestogodišnju Lannu, čiji setovi su melodik tehno i progresiv, iako u slobodno vreme eksperimentiše i sa minimal, dip, tek haus setovima, bavi se i produkcijom, a najveća želja joj je da bude najmlađi producent na Beatport-u. Andrew Meller, producent i DJ koji osvaja svetske top liste, kao i bine velikih festivala poput UNTOLD-a i Amsterdam Dance Event-a i koji je zahvaljujući remiksu pesme "Born Slippy" (Underworld) ostavio trag na globalnoj elektronskoj sceni, nastaviće selekciju muzike 1. januara. Dok će veče zatvoriti Coeus, momak kojeg nazivaju draguljem srpske elektronske muzike, član je ugledne etikete Afterlife, dok njegovu muziku redovno vrte velikani kao što su Tale of Us, Adriatique i Oliver Koletzki.\nCentral Dance Event Online,


Primena "augmentovane realnosti" u industriji\nPosle početnog velikog publiciteta 2013, a zatim brojnih kritika o narušavanju privatnosti koje su usledile, uredjaj koji se navlači na glavu – nazvan Google Glass – tiho je nestao sa tržišta. Mnogi istraživači su brzo uvideli da takozvana „augmentovana realnost“ - mogućnost da se važne informacije vide pred očima - ima veliki potencijal za primenu u industriji, zdravstvenoj zaštiti, vojsci i drugim oblastima. Velike kompanije kao što je Boing već koriste ovu tehnologiju sa značajnim uspehom.\nAko su vam ruke zauzete u trenutku dok vam je potrebno neko specifično upustvo, zar ne bi bilo sjajno kada bi vam se stranica iz odgovarajućeg uputstva za upotrebu prosto pojavila pred očima ako je “pozovete”.\nUpravo to je mogućnost koju “augmentovana realnost” pruža radnicima u jednoj prometnoj fabrici. Predstavnici APX Labs u Herndonu u Virdžiniji, među kojima i Eron Tejt, kažu da njihov softver, zvani “Skajlajt” može da se izmeni da bi se prilagodio specifičnim zahtevima klijenata.\n“Koriste ga ljudi u četiri glavne oblasti – oni koji proizvode stvari, ljudi koji održavaju opremu, radnici koji premeštaju materijal kao i supervizori procesa koji se odvijaju u fabrici”.\nOni dolaze do informacija kliznim pokretom preko uređaja ili tako što izdaju komande glasom.\n“Uređaj prepoznaje moj glas. Vidim listu komandi koje mogu da mu zadam i mogu da potpuno slobodnih ruku prolazim kroz elemente radnog procesa, čak i u veoma bučnom okruženju”, navodi Eron Tejt.\nBez potrebe za knjigama, leptop ili desktop kompjuterima, radnici imaju veću slobodu kretanja uz minimalni manuelni doprinos, čime se povećava efikasnost i bezbednost radnog mesta. Skajlajt softveri rade na nekoliko jezika i kompatibilni su sa nekoliko vrsta augmentovane realnosti.\n“Kako izlaze novi uređaji, ne morate da ponovo pišete program svoje aplikacije, ne morate da stvarate novi sistem. Jednostavno uključite novi uređaj, i sve funkcioniše”, objašnjava Džef Dženkins, šef tehnologije "APX".\nObuka za korišćenje Skajlajta traje manje od jednog sata. Baterija obično traje oko tri sata, ali postoji i utikač za spoljašnju bateriju. Međutim, kada ćemo videti obične ljude kako nose pametne naočare?\n“Mislim da za komercijalno usvajanje pametnih naočara mora da postoji veoma ubedljiv razlog za korišćenje”, smatra Dženkins.\nTo znači razlog koji će nas, potrošače, primorati da pametne naočare doživljavamo kao još jedan uređaj bez kojeg ne možemo da živimo.


CSSP | Održan prvi koordinacioni sastanak 03.03.2015.\nDana 03. 03. 2015., u prostorijama Udruženja slijepih Kantona Sarajevo, Fondacija za socijalno uključivanje u Bosni i Hercegovini održala je 1. koordinacioni sastanak Tijela za javno zagovaranje za kampanju „Uspostavljanje minimuma socijalne sigurnosti i jednakih mogućnosti“ Koalicije KOMA. Sastanku je prisustvovalo osam osoba, predstavnika udruženja i organizacija iz različitih gradova BiH, inače članica KOME.\nJavni sastanci će biti u formi javnih tribina i debata. Najavljene su tri debate: u Sarajevu (zadnja sedmica aprila), Mostaru (prva sedmica aprila) i Banja Luci (u maju). Tema javne rasprave je “Uspostavljanje minimuma socijalne sigurnosti i jednakih mogućnosti”. Prijedlog podtema javne rasprave:\n– Socijalna jednakost u praksi – zašto je neophodna reforma sistema socijalne zaštite? – Šta bi za građane BiH značio minimum socijalne sigurnosti i jednake mogućnosti? – Socijalna sigurnost u BiH – kako do jednakih mogućnosti za sve građane?\nPoruka prve kampanje, koja je izabrana na treningu, glasi: „Zar misliš da si daleko od margine i da ćeš tamo ostati cijeli život?“.\nNa sastanku su dogovorene osnovne smjernice daljeg djelovanja Tijela za javno zagovaranje Koalicije KOMA za kampanju “Uspostavljanje minimuma socijalne sigurnosti i jednakih mogućnosti”, u naredna četiri mjeseca.


Preminuo novinar Alen Mujkanović u 34. godini\nNovinar Federalne novinske agencije FENA Alen Mujkanović preminuo je jutros u Sarajevu u 34. godini. Sve njegove kolege šokirane su viješću o preranom odlasku kolege Alena koga su izuzetno cijenile, prvenstveno kao dragog prijatelja,…\nDa li ste čuli za državu Republiku Srpsku?\nE.H Sep 3, 2017\nNavikli smo da mediji iz Republike Srpske i Srbije manji bh. entitet često nazovu državom, međutim takav nedozvoljeni propust moguće je pronaći i u medijima Federacije BiH. Nažalost, jučer je Federalna novinska agencija – Fena objavila…\nPredstavnici FENA-e i Palestinske novinske agencije potpisali ugovor o saradnji\nE.H Mar 28, 2016\nPredstavnici Federalne novinske agencije FENA i Palestinske novinske agencije WAFA potpisali su danas u Sarajevu sporazum o međusobnoj razmjeni sadržaja vijesti koje proizvode, javlja Anadolu Agency (AA) Sporazum kojem je posredovao…


Poremećaji koji se istovremeno javljaju i njihov tretman - Doktor Bubalo\nPoremećaj koji se istovremeno javlja predstavlja istovremenu pojavu i psihičkog poremećaja i zloupotrebe supstanci kod pojedinca. Ozbiljnost ovog stanja zavisi od težine dve bolesti koje se javljaju u isto vreme.\nDve strane novčića\nLečenje istovremenih poremećaja Zloupotreba alkohola i droga je problem jer jedno ili drugo ometa standardne funkcije pojedinca. Problem je kada pojedinac ne može da radi kako treba, ne želi da se druži i uopšte, upropasti sve što dotakne. Zloupotreba alkohola i droga sporim tempom uništava zdravlje, tako da nasilnik može da doživi štetne posledice po zdravlje za nekoliko godina usled zloupotrebe u ovom trenutku. Zavisnost od alkohola i droga je sledeći nivo zloupotrebe supstanci i postaje ozbiljan problem kada se pojavi kao polovina poremećaja koji se javlja.\nS druge strane, poremećaji raspoloženja i anksioznosti su najčešći elementi bolesti koja se javlja. Zloupotreba i zavisnost mogu pomoći u razvoju mentalnih bolesti koje utiču na mozak. Pojedinci koji pate od teških mentalnih poremećaja (šizofrenija i slična stanja) takođe mogu patiti od pratećih stanja. Alarmantan broj takvih pojedinaca se suočava sa poremećajima koji se istovremeno javljaju.\nLečenje pratećeg poremećaja\ntretman poremećaja koji se istovremeno javlja je komplikovan i ne bi trebalo dozvoliti svakoj strani da ga sprovodi. Neki profesionalci koji leče zlostavljanje savetuju pacijentu da ide na tretman koji ne uključuje lekove, što uključuje lekove za mentalne poremećaje. Ovo je pogrešan način lečenja pacijenta i može dovesti do ozbiljnih neželjenih efekata.\nOba poremećaja su isprepletena i stoga imaju štetne efekte jedan na drugog. Tretman jednog iznad drugog će takođe izazvati neželjene efekte, i stoga ne bi svi sa doktorskim stepenom trebalo da se pozabave ovim pitanjem. Odgovarajući tretman pacijenata sa ovim složenim stanjem je da se istovremeno pozabave obema stranama medalje.\nOvaj simultani tretman obe bolesti će obezbediti da se obe bolesti leče, a da nikakvi neželjeni efekti jednog procesa ne utiču negativno na drugi.\nŽiveti sa istovremenim poremećajima\nTužno je reći da mnogi ljudi moraju da žive sa dva poremećaja u isto vreme. Oni koji ne traže odgovarajući tretman imaju tendenciju da žive kratak život zbog smrtonosne prirode kombinacije. Oni koji žive sa poremećajima koji se istovremeno javljaju moraju da nauče kako da žive bez određenih stvari kako bi sprečili pogoršanje svoje situacije.\nProgrami lečenja za istovremene bolesti uključuju kodeks ponašanja jer pomaže u celom procesu lečenja oba problema. Ovo uključuje sve, od svakodnevnih stvari poput poboljšanja navika spavanja i poboljšanja odnosa na poslu i sa porodicom do složenijih i težih elemenata života. Ovi komplikovani elementi uključuju suočavanje sa stresom ili uklanjanjem uzroka pritiska jer dovode do pogoršanja i zloupotrebe supstanci i mentalnih poremećaja, kao i upravljanje hroničnim zdravstvenim stanjima koja deluju na isti način kao i stres. Pacijent treba da se pridržava uputstava lekara ako želi da se otarasi pratećih poremećaja i živi zdravim životom.


Niš – Više od 150 američkih vojnika, koji su došli u Niš iz svojih baza u Evropi, sa kolegama iz legendarne i proslavljene 63. padobranske brigade razmenjivaće narednih dana iskustva i znanja u zajedničkoj bilateralnoj taktičkoj vežbi „Nebeski most 21”. Početak ove vežbe označili su na niškom aerodromu „Narednik-pilot Mihajlo Petrović” srpski ministar odbrane Nebojša Stefanović, ambasador SAD u Srbiji Entoni Godfri i načelnik Generalštaba Vojske Srbije general Milan Mojsilović. Cilj je, izjavio je ministar Stefanović, da naša armija uči od pripadnika najboljih vojski u svetu, ali i da se na taj način priprema za svoje mirovne misije. Padobrance i specijalce iz SAD i pripadnike 63. padobranske brigade VS obišao je i američki ambasador u našoj zemlji Entoni Godfri, koji je posebno\nKorona u odeljenju prvaka u niškoj OŠ „Ratko Vukičević”\nNiš – Posle samo nekoliko dana od polaska u školu u jednom odeljenju prvaka u niškoj Osnovnoj školi „Ratko Vukičević” otkrivena je korona među zaposlenima i najmlađim đacima. U ovoj niškoj školi od prošle srede za učenike jednog odeljenja prvaka počelo je organizovanje onlajn nastave zbog korone. Razlog je što je virus zvanično utvrđen kod njihove učiteljice, ali i kod nekoliko učenika istog odeljenja. Mnogi roditelji bili su ogorčeni. – Naša deca pošla su u školu u sredu 1. septembra, vodili smo ih na nastavu i u četvrtak i petak, da bismo u nedelju 5. septembra uveče dobili poruku od učiteljice da je pozitivna na koronu. Napisala nam je u poruci i da će od ponedeljka, 6. septembra, sa učenicima biti njena zamena. Odveli smo decu u školu i zaista ih je dočekala zamena. Tako je bilo\n06.09.2021 u 14:07\nU Nišu otvoreni Međunarodni dani turizma\nNIŠ – Međunarodna turistička manifestacija pod nazivom „Dani turizma 2021” svečano je otvorena danas u Nišu - „pod otvorenim nebom”, na platou ispred Gradske kuće. Na izuzetno organizovanom sajmu okupili su se predstavnici turističkih organizacija i agencija, turoperatori, hotelijeri, ugostitelji i članovi brojnih udruženja za rekreaciju i aktivni odmor iz cele Srbije, ali i iz više zemalja u regionu Balkana. Tokom tri dana trajanja „Dana turizma” u Nišu, rekla je na otvaranju Andrijana Anastasov, član niškog Gradskog veća, posetioci manifestacije biće u prilici da prisustvuju prezentacijama sadržaja i mogućnosti renomiranih, ali i svih drugih, ali brojnih turističkih destinacija i najvećih centara u našoj zemlji – Zlatibora, Stare planine, Beograda, Novog Sada, Knjaževca, Sokobanje i drugih\n03.09.2021 u 17:12\nNišlije uhapšene zbog pranja novca\nNIŠ - Pripadnici Odeljenja za borbu protiv korupcije MUP Srbije u saradnji sa Posebnim odeljenjem za suzbijanje korupcije Višeg javnog tužilaštva u Nišu, uhapsili su dve osobe zbog postojanja osnova sumnje da su izvršile krivično delo pranje novca. Kako je zvanično saopšteno policija je uhapsila D. S. (63) odgovorno lice PD „Sigurnost” i V.M. (39) odgovorno lice PR „Vatrozaštitani” – obojicu iz Niša, koji su nakon hapšenja privedenu nadležnom tužilaštvu. Sumnja se, navodi se u saopštenju, da je D.S. kao odgovorno i ovlašćeno lice PD „Sigurnost” u periodu od 2015. do 2019. godine u nameri da nezakonito prikrije poreklo posedovanja finansijskih sredstava, izvršio prenos novca u iznosu od 21.676.780 dinara prethodno angažujući V.M. da osnuje preduzetničku radnju PR „Vatrozaštita”. Preko te firme u\n02.09.2021 u 18:31\nSve više obolelih od kovida 19 u Nišu\nNiš – Situacija sa obolelima od virusa korona u najnovijem, četvrtom talasu, iz dana u dan u Nišu sve je nepovoljnija, a broj pregleda i inficiranih neprestano raste. Poslednjih dana broj pregleda u niškim zdravstvenim ustanovama premašio je 1.200 dnevno, zbog čega su u Domu zdravlja, sem velike ambulante u niškom gradskom naselju Duvanište, koja radi bez prekida još od marta prošle godine, bili primorani da otvore još jednu – u naselju „Branko Bjegović”, rekla je za „Politiku” zamenik direktora ove ustanove Danijela Nešić. Prema njenim rečima samo u odnosu na prve dane prethodne sedmice, broj građana koji su se javili na pregled veći je čak za 40 odsto. – Prošlog utorka na pregledu su u ambulantama našeg doma zdravlja bila 833 građanina, a juče ih je već bilo 1.112. Uz oko stotinak\n31.08.2021 u 13:16\nNiš – Posle skoro godinu i po dana čekanja na rešavanje zahteva za promenu naziva, u Niš je stiglo odobrenje Ministarstva prosvete, nauke i tehnološkog razvoja Srbije da Medicinska škola ponese ime legendarnog ratnog hirurga dr Miodraga Lazića. Inicijativu za promenu imena pokrenuo je sredinom proleća prošle godine direktor ove obrazovne ustanove Miroslav Savić, uz podršku kolektiva i učenika škole, odmah posle iznenadne smrti dr Lazića, koji je u 65. godini preminuo od korone 14. aprila prošle godine. Nekoliko dana pre smrti ovaj niški lekar odbio je, iako je bilo potvrđeno da je inficiran, da se odvoji od pacijenata koje je lečio i zbrinjavao i da se povuče s radnog mesta, na kojem je ostao do poslednjeg časa. Dr Miodrag Lazić, legendarni borac na ratištima i osnivač i rukovodilac\n23.08.2021 u 21:41\nNovi putevi za unosan biznis\nNiš – Još od prvih dana najezde državljana zemalja Bliskog ili Dalekog istoka, ali i sa severa Afrike, koji bežeći iz područja zahvaćenih ratnim sukobima na svaki način nastoje da se domognu Evrope i, kako uvek govore, za njih nekog boljeg i sigurnijeg života, Srbija je bila na putu migranata. Mnogi su, činjenica je, uspeli, veliki broj morao je da se vrati sa granica naše zemlje, a jedan deo, koji se na neki način domogao teritorije Srbije, nalazi se u izbegličkim kampovima i u njima u neizvesnosti čeka svetliju budućnost. Ulasci u Srbiju, ilegalni i van zvaničnih državnih prelaza, u najvećem broju bili su na krajnjem jugu i jugozapadu naše zemlje, jer su migranti, koji su dolazili preko teritorija Turske, Grčke i Bugarske do Severne Makedonije, prethodnih godina relativno lako stizali u južnu


13 11 SOS LBŠ 2019/20\n12 12 2019 / 04:28\nsreda, 13 novembar 2019 15:41\nDrugi vikend SOS Lige\nbudućih šampiona 2019\n9. i 10. novembra održan je drugi vikend SOS Lige budućih šampiona u Sportskom centru "Oranž" u Somboru.\nU subotu je odigrano 13 utakmica i postignuto ukupno 60 golova. Na zeleni teren Oranž arene izlazile su somborske ekipe „Spektar“ , „Radnički“ , Oranž“ i „Radnički 1912“, zatim „Olimpik“ i „Mladost“ iz Apatina, „Arena“ iz Subotice i Pionirski fudbalski klub „Crvenka“.\nNajbolji bilans napravile su ekipe Škole fudbala „Spektar“ koje su ostvarile 3 pobede i jedan poraz dok su ekipe „Oranž“ i „Radnički“ ostvarile po dve pobede i jedan poraz. Loš dan su imale ekipe iz Apatina dok je „Crvenka“ ostvarila 2 pobede i 2 poraza.\nRedovan učesnik SOS turnira u Somboru je ekipa Fudbalskog kluba „Arene“ iz Subotice.\nU nedelju je odigrano 11 utakmica i postignuto 65 golova. Najraspoloženije su bile ekipe kluba „Subotice“ koje su odigrala 3 utakmice i ostvarile 3 pobede sa gol razlikom 17 prema 3. „Arena“ je imala loš dan, 6 utakmica i 2 pobede i 4 poraza. Od ekipa iz Subotice na teren je izlazio i „Spartak“ i ostvario je jednu pobedu i jedan poraz. Pored njih videli smo još ekipe „Olimpika“ iz Apatina koje su ostvarile dve pobede, kao i somborski „Spektar“, „Radnički“ „Oranž“ i „Radnički 1912“.


Donatorska kampanja za izgradnju roditeljske kuće\nMastercard, NURDOR, RTS i NALED udruženi za nacionalnu donatorsku kampanju za izgradnju nove roditeljske kuće za smeštaj dece obolele od raka\nKompanija Mastercard i Nacionalno udruženje roditelja dece obolele od raka (NURDOR) u saradnji sa NALED-om i Radio televizijom Srbije, najavili su dugoročnu saradnju sa ciljem podrške SUPERHEROJIMA – deci koja vode bitku za životu. Prvi korak je nacionalna donatorska kampanja za izgradnju nove roditeljske kuće koja će odgovoriti na potrebu za većim kapacitetima za smeštaj dece obolele od raka na lečenju u Beogradu. Od 20. marta, svaka beskontaktna, mobilna ili on-line transakcija napravljena sa Mastercard karticama na teritoriji Republike Srbije, podržaće fond koji Mastercard donira za novu porodičnu kuću.\nMastercard ohrabruje pojedince da započnu inicijative koji će koristiti njihovim lokalnim zajednicama i doprineti razvoju celokupnog društva, a donatorska kampanja za NURDOR je jedinstven primer koji nam govori da se svaka pojedinačna akcija računa kako bi se ostvario viši cilj.\n„Deca koja se bore protiv raka predstavljaju najosetljiviju grupu i njima je potrebna najveća podrška. Oni su pravi SUPERHEROJI, a roditeljska kuća u Beogradu je projekat od nacionalnog značaja, koji celokupna zajednica može aktivno da podrži i započne nešto neprocenjivo. Ponosni smo što smo se udružili sa NURDOR-om, NALED-om i RTS-om i naša dugoročna posvećenost podrazumeva i finansijsku podršku za novu roditeljsku kuću većih smeštajnih kapaciteta, kao i rad na podizanju svesti o važnosti kontinuirane podrške NURDOR-u”, izjavila je Jelena Ristić, direktorka za tržišta Srbije, Crne Gore i Bosne i Hercegovine.\n„Roditeljska kuća nije samo smeštaj. To je projekat sveobuhvatne brige o porodicama, koji podrazumeva svakodnevni prevoz na terapije i nazad, uvek dostupnu psiho-socijalnu podršku, posete volontera i boravak u porodičnoj atmosferi u kojoj roditelji zajedno pružaju jedni drugima oslonac i podršku. Za decu je od neizmernog značaja da je to prostor prilagođen njima i njihovim potrebama, u kom bolest nije oduzela pravo na detinjstvo i u kom se uvek mogu osećati kao kod kuće. Nadamo se da će novi objekat moći da ispuni kriterijume za proširenje kapaciteta za smeštaj do 20 porodica. Trenutno u NURDOR-ovim roditeljskim kućama u Beogradu obezbeđujemo smeštaj za 13 porodica”, izjavila je Joland Korora, predsednica NURDOR-a.\nViše informacija o donatorskoj kampanji možete pronaći ovde.


Američka privredna komora pozdravila usvajanje Zakona o radu - Biznis i Finansije\nHome\tVestiBiznis & Finansije\tAmerička privredna komora pozdravila usvajanje Zakona o radu\nby bifadmin 13. jula 2014.\nAmerička privredna komora u Srbiji pozdravlja usvajanje Zakona o radu i vidi ovaj potez Vlade kao prvi korak u pravom smeru u odlučnom sprovođenju neophodnih reformi, a kako bi se pokrenula privredna aktivnost Srbije, navodi se u saopštenju.\nAmerička privredna komora u Srbiji (AmCham) naglašava stav da će Zakon o radu, čiji će konačni tekst usvojiti poslanici Narodne skupštine, obezbediti predvidljivost regulative radnih odnosa, pravnu sigurnost i biti garant investitorima da se uslovi neće menjati na ad-hoc bazi.\nNovi Zakon o radu, uz doslednu primenu, sprečiće zloupotrebe kako od strane nesavesnih poslodavaca, tako i od nesavesnih zaposlenih. Buduće reforme radne regulative trebalo bi da regulišu pitanja upošljavanja radnika od strane agencija, kao i da se usklade propisi koji regulišu reprezentativnost organizacija poslodavaca i sindikata, a u skladu sa preporukama Međunarodne organizacije rada.\nUsvajanje Zakona o radu je prvi u nizu reformskih zakona koje je neophodno doneti, ali je neophodno u što skorijem periodu urediti i oblasti koje će omogućiti predvidivost poreskog opterećenja, smanjenje sive ekonomije, povećanje likvidnosti privrede i brže dobijanje dozvola za izgradnju.\nRade Ljubojević o učešću na takmičenju za najboljeg svetskog preduzetnika: Uspešni se ne razmeću